open-index/open-wikipedia-markdown huggingface dataset:
പെരുമ്പുഴയച്ചൻ തെയ്യം

വള്ളുവരുടെ(കടവന്മാരുടെ)ആരാധനാമൂർത്തിയായി കെട്ടിയാടിപ്പെടുന്ന ഒരു തെയ്യമാണ് **പെരുമ്പുഴയച്ചൻ തെയ്യം**.കണ്ണൂർ,കാസർകോട് ജില്ലകളിൽ പല  ഇടങ്ങളിലും ഈ തെയ്യം കെട്ടിയാടിക്കപ്പെടുന്നു.
## പുരാവൃത്തം
വടുവ വംശത്തിലെ കങ്കാണ ദേവനും വാരിക്കാ ദേവിയും കുഞ്ഞുങ്ങളില്ലതെ വിഷ്ണുവിനെ ഭജിച്ചതു വഴി ഒരു വരം ലഭിച്ചു.വീര സന്താനം ജനിക്കുമെന്നും സ്വദേശം വീറ്റ് മലനാട്ടിൽ പോയി പരദേവതയായി തീരുമെന്നുമായിരുന്നു വരം.പിറന്ന പൊന്മകനെ അവർ വിദ്യകൾ പഠിപ്പിച്ചു.പിന്നീടവൻ അമ്മാവനായ വടുവ ചെട്ടിയെ പോയി കണ്ടു.കച്ചവടത്തിനു പോകുന്ന കൂട്ടുകാർക്കൊപ്പം പോകുവാൻ തന്നെയും അനുവദിക്കണമെന്ന് അപേക്ഷിച്ചു.മനസ്സില്ലാ മനസ്സോടെ അമ്മാവൻ സമ്മതിച്ചു.എരുതുകളെ നൽകുന്നു. ചങ്ങാതികളൊത്ത് എരുതുകൾക്ക് പുറത്ത് ചരക്കുകളുമായി പുരപ്പെട്ട അവർ പല നാടുകൾ ചുറ്റി തിരുനെല്ലിയിൽ എത്തി.ചരക്കുകൾ ഇറക്കി വെച്ച് വിശ്രമിച്ചു.പെരുമാൾക്ക് ചുങ്കം നൽകാത്തതിനാൽ പെരുമാൾ ദേഷ്യപ്പെട്ടു.എരുതുകളെല്ലാം കരിങ്കൽ       കല്ലുകളായി മാറി. സംഘത്തിലെ ആറുപേരും ദിക്കും ദേശവുമറിയാതെ  അകന്ന് മരണമടഞ്ഞു.വഴി(പെരിയ) പിഴച്ച അവൻ പെരുമ്പുഴയിൽ ഇറങ്ങി മരണമടഞ്ഞു. .അങ്ങനെ ഒരു ദേവതയായി മാറി പെരുമ്പുഴയച്ചനായി മാറി. പിന്നീട് പെരുമ്പുഴയമ്മമാരോടോപ്പം പല ഇടത്തും വീരയാത്ര ചെയ്തു.

## അവലംബം


വർഗ്ഗം:തെയ്യങ്ങൾ
ഇത്തിത്താനം ഗജമേള

മദ്ധ്യ കേരളത്തിലെ പ്രധാന ഗജമേളയാണ് ഇത്തിത്താനം ഗജമേള. ചങ്ങനാശ്ശേരി താലൂക്കിലെ ഇത്തിത്താനത്ത് സ്ഥിതിചെയ്യുന്ന പുരാതന ദേവിക്ഷേത്രമായ ഇത്തിത്താനം ഇളങ്കാവ് ദേവിക്ഷേത്രത്തിലാണ് ഈ മഹാമേള നടക്കുന്നത്.  ക്രി.വർഷം 2000- മുതലാണ് ക്ഷേത്രത്തിൽ ഗജമേള ആരംഭിച്ചത്. നെറ്റിപ്പട്ടം തുടങ്ങീയ ആടയാഭരണങ്ങളില്ലാതെ ആനകളെ അണിനിരത്തുന്ന ഗജമേളയെന്ന പ്രത്യേതയും ഇതിനുണ്ട്. ഒൻപതാം ഉത്സവത്തിനാണ് ഗജമേള നടത്തുന്നത്. ഗജസ്നേഹികളെ ആഘർഷിക്കുന്ന ഗജസംഗമം കാണാൻ നിരവധി ആൾക്കാർ ക്ഷേത്രത്തിൽ എത്താറുണ്ട്. ഗജരത്നം കിട്ടിയ ആനയെകൂടാതെ പൊക്കം മേറിയ ആനയെയും തിരഞ്ഞെടുക്കുന്നു. ആ ആനയാണ് അന്നത്തെ കാഴ്ചശ്രീബലിക്കും ശ്രീഭൂതബലിക്കും വിളക്കിനും എഴുന്നള്ളിക്കുന്നത്.

## ഇത്തിത്താനം ഗജമേളയിൽ ഗജരാജരത്നം കിട്ടിയവർ

## അവലംബം

വർഗ്ഗം:ഗജമേളകൾ
കേരളകേസരി

1951 - ൽ  സ്റ്റാർ കമ്പയിൻസിന്റെ ബാനറിൽ വി. കൃഷ്ണൻ സംവിധാനം ചെയ്ത ചലച്ചിത്രമായിരുന്നു **കേരളകേസരി** .
നിർമ്മാണം വൈക്കം വാസുദേവൻനായർ ആയിരുന്നു.കഥ പി.എം. കുമാറും തിരക്കഥ-സംഭാഷണം ശിവശങ്കരപ്പിള്ള കെ.എൻ. ഗോപാലൻനായർ എന്നിവർ ചേർന്നായിരുന്നു.
ജ്ഞാനമണിയുടെ സംഗീതത്തിനു്  തുമ്പമ പത്മനാഭൻകുട്ടി ഗാനങ്ങൾ രചിച്ചു.

## അഭിനയിച്ചവർ
*വൈക്കം വാസുദേവൻനായർ
*അക്ബർ ശങ്കരപ്പിള്ള
*വി എൻ രാമൻനായർ
*ഭരതൻ
*തങ്കം
*ദുർഗ്ഗ
*ഭവാനി
*പാർവതി
*ശാന്ത
*കെ കെ അരൂർ
*വൈക്കം രാജു
*കാലയ്ക്കൽ കുമാരൻ

## അവലംബം

## പുറത്തേക്കുള്ള കണ്ണികൾ
*http://www.hindu.com/mp/2010/02/08/stories/2010020851090400.htm 
*
*http://www.inbaminge.com/m/k/Kerala%20Kesari/ 

വർഗ്ഗം:1951-ൽ പുറത്തിറങ്ങിയ മലയാളചലച്ചിത്രങ്ങൾ
മർമ്മാണി വൈദ്യം

കളരി ആയോധനകലകളിൽ ഏർപ്പെട്ടിരിക്കുന്നവർക്കു് നടത്തുന്ന എണ്ണയിട്ടുള്ള ഉഴിച്ചിൽ ചികിത്സയാണു് **മർമ്മാണി വൈദ്യം** മർമ്മാണി ചികിത്സ എന്നും പൊതുവെ അറിയപ്പെടുന്നു.
ശരീരം കളരി അഭ്യാസങ്ങൾക്കു് വഴങ്ങുവാൻ വേണ്ടിയാണു് പ്രധാനമായും ഈ ചികിത്സ നടത്തുന്നതു്. മെയ്‌വഴക്കത്തിനും ആരോഗ്യത്തിനും നല്ലതാണു് ഈ ചികിത്സാരീതി.

വർഗ്ഗം:പാരമ്പര്യവൈദ്യം
വർഗ്ഗം:ബദൽചികിത്സ
വർഗ്ഗം:ചികിത്സാരീതികൾ
പാണിവാദതിലകം നാരായണൻ നമ്പ്യാർ

പാനിവാദതിലകം നാരായണൻ നമ്പ്യാർ. മിഴാവിലെ കുലപതി, കൂടിയാട്ടം, ചാക്യാർ കൂത്ത് എന്നിവയിൽ അഗാധമായ അറിവ്. മിഴാവിൽ തായംബകക്ക് രൂപം കൊടുത്ത കലാകാരൻ. ഗുരു മാണി മാധവ ചാക്യാരുടെ മൂത്ത പുത്രൻ.  *മന്ത്രാങ്കം കൂത്ത്‌*, *ശ്രീകൃഷ്ണ ചരിതം നങ്ങ്യാർ കൂത്ത്* തുടങ്ങിയ പുസ്തകങ്ങൾ എഴുതിയിട്ടുണ്ട്.

വർഗ്ഗം:കേരളത്തിലെ കലാകാരന്മാർ
വർഗ്ഗം:കലാകാരന്മാർ
ജുഗൽബന്ദി

രണ്ടു സംഗീതജ്ഞർ അവതരിപ്പിക്കുന്ന ഇന്ത്യൻ ശാസ്ത്രീയ സംഗീതത്തിലെ ഒരു രംഗാവതരണമാണ് **ജുഗൽബന്ധി**. ഇത് വായ്പാട്ടോ ഉപകരണസംഗീതമോ ആകാം. എങ്കിലും വ്യത്യസ്ത സംഗീതോപകരണങ്ങൾ ഉപയോഗിച്ചുള്ള ജുഗൽബന്ദികളാണ് സാധാരണം. സിത്താർ വാദകനായ രവിശങ്കറും സരോദ് വാദകനായ അലി അക്ബർഖാനും ഇത്തരം ജുഗൽബന്ദികൾ 1940 മുതൽ അവതരിപ്പിച്ചിരുന്നു. വിവിധ സംഗീത സമ്പ്രദായങ്ങൾ പിന്തുടരുന്ന ഗായകരുടെ അവതരിപ്പിക്കുന്ന  ജുഗൽബന്ദിയും അപൂർവമായി അവതരിപ്പിക്കപ്പെടാറുണ്ട്.

## അവലംബം
നെയ്മീൻ

ഇന്ത്യൻ മഹാസമുദ്രത്തിൽ കണ്ടുവരുന്ന ഭക്ഷ്യയോഗ്യമായ ഒരു കടൽമത്സ്യമാണ് **നെയ്മീൻ**.  ഇംഗ്ലീഷിൽ കിംഗ് ഫിഷ് അല്ലെങ്കിൽ സീർ ഫിഷ് എന്നറിയപ്പെടുന്നു  (Indo-Pacific king Fish /Seer Fish). . ശരാശരി 55 സെന്റിമീറ്റർ നീളം വരുന്ന നെയ്മീൻ പരമാവധി 76 സെന്റിമീറ്റർ വരെ വളരുന്നു. കേരളത്തിലെ മത്സ്യവിപണിയിൽ വളരെ ആവശ്യക്കാരുള്ള ഒരു മത്സ്യമാണിത്. താരതമ്യേനെ ഉയർന്ന വിലയും ഇതിന് ലഭിക്കുന്നു. അർക്ക, ഐക്കോറ, വരിമീൻ തുടങ്ങിയ പേരുകളിലും ഈ മത്സ്യം അറിയപ്പെടുന്നു. 

രുചികരവും പ്രോട്ടീൻ സമ്പുഷ്ടവും പോഷക സമൃദ്ധവുമായ ഒരു മത്സ്യമാണിത്. എന്നാൽ  മെർക്കുറിയുടെ അളവ് ഈ മത്സ്യത്തിൽ ഉയർന്ന് കാണപ്പെടുന്നു. അതിനാൽ ഇത് ദിവസേനയോ അമിതമായോ ഉപയോഗിക്കാൻ പാടുള്ളതല്ല എന്ന്‌ ആരോഗ്യ വിദഗ്ദർ ചൂണ്ടിക്കാട്ടുന്നു. മാത്രമല്ല ഗർഭിണികൾ, മുളയൂട്ടുന്ന അമ്മമാർ എന്നിവർ ഇതിന്റെ ഉപയോഗം ഒഴിവാക്കേണ്ടതാണ്.

## അവലംബം


വർഗ്ഗം:കടൽ മത്സ്യങ്ങൾ
ലിസ്റ്റിൻ സ്റ്റീഫൻ

ഒരു മലയാളചലച്ചിത്രനിർമ്മാതാവാണ് **ലിസ്റ്റിൻ സ്റ്റീഫൻ**. ട്രാഫിക് എന്ന ചിത്രമാണ് ഇദ്ദേഹം ആദ്യമായി നിർമ്മിച്ചത്. തുടർന്നു പുറത്തിറങ്ങിയ ചാപ്പാ കുരിശിന്റെയും നിർമ്മാതാവ് ഇദ്ദേഹമാണ്. കോട്ടയം ജില്ലയിലെ പാലാ സ്വദേശിയായ ലിസ്റ്റിൻ തന്റെ 24-ആം വയസ്സിലാണ് ട്രാഫിക് എന്ന ചിത്രത്തിന്റെ നിർമ്മാതാവായത്. ഇദ്ദേഹം നിർമ്മിച്ച ഈ രണ്ടു ചിത്രങ്ങളും 2011-ലെ ഗോവ അന്താരാഷ്ട്ര ചലച്ചിത്രോത്സവത്തിലെ ഇന്ത്യൻ പനോരമ വിഭാഗത്തിൽ പ്രദർശിപ്പിക്കപ്പെട്ടു. റിയൽ എസ്റ്റേറ്റ് ബിസിനസ് രംഗത്ത് പ്രവർത്തിച്ചിരുന്ന ലിസ്റ്റിൻ ഈ മേഖലയിൽ നിന്നും നേടിയ ലാഭത്തിൽ നിന്നുമാണ് ചലച്ചിത്രനിർമ്മാതാവായത്.

## നിർമ്മിച്ച ചിത്രങ്ങൾ
**പ്രത്യേകിച്ച് രേഖപ്പെടുത്താത്ത പക്ഷം എല്ലാ സിനിമകളും മലയാളത്തിലാണ്*.
### 2011
* ട്രാഫിക് 
* ചാപ്പാ കുരിശ് 
### 2012
* ഉസ്താദ് ഹോട്ടൽ 
### 2013
* ചെന്നൈയിൽ ഒരു നാൾ (തമിഴ്)
### 2014
* ഹൗ ഓൾഡ് ആർ യു 
*പുലിവാൽ (തമിഴ്)
### 2015
*ചിറകൊടിഞ്ഞ കിനാവുകൾ 
*മാരി (തമിഴ്)
* സന്ദമാരുതം (തമിഴ്)
* ഇത് എന്ന മായം (തമിഴ്)

### 2017
* വിമാനം 
### 2019
* ബ്രദേഴ്സ് ഡേ 
* കെട്യോളാണെൻ്റെ മാലാഖ 
* ഡ്രൈവിംഗ് ലൈസൻസ്
### 2021
*മോഹൻ കുമാർ ഫാൻസ്
### 2022
*ജനഗണമന
*കടുവ
*കൂമൻ
*ഗോൾഡ്
### 2023
* സെൽഫീ (ഹിന്ദി)
* തുറമുഖം
* എന്താടാ സജി
* രാമചന്ദ്ര ബോസ് ആൻഡ് കോ
* ഗരുഡൻ
### 2024
* മലയാളി ഫ്രം ഇന്ത്യ
* അജയൻ്റെ രണ്ടാം മോഷണം
* ED- എക്സ്ട്രാ ഡീസൻ്റ്

## ടിവി പരമ്പരകൾ
* അവരിൽ ഒരാൾ (2017-18) - സൂര്യ ടി.വി.
* വർണ്ണപകിട്ട് (2021) - സൂര്യ ടി.വി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:1986-ൽ ജനിച്ചവർ
വർഗ്ഗം:പാലായിൽ നിന്നുള്ള വ്യക്തികൾ
കരണം (ജ്യോതിഷം)

പഞ്ചാംഗഗണിതത്തിൽ കാലമാത്രകൾ അളക്കുവാനും കാലബിന്ദുക്കളെ കണക്കുകൂട്ടി നിശ്ചയിക്കുവാനും വേണ്ടി പല രീതിയിലുമുള്ള വിഭജനങ്ങൾ നടത്തിയിട്ടുണ്ടു്. 

ഇത്തരത്തിലുള്ള ഒരു വിഭജനക്രമം അനുസരിച്ചു് തിഥി, ആഴ്ഛ, നക്ഷത്രം, കരണം, നിത്യയോഗം എന്നിങ്ങനെ കാലത്തെ അഞ്ചു്‌  നിർദ്ദേശാങ്കങ്ങളായി വിഭജിച്ചിരിക്കുന്നു. ഇവ ഓരോന്നും സ്വതന്ത്രചരമായതുകൊണ്ടു്  ഇവയിലോരോന്നും സമജോടികളായി വരുന്ന രണ്ടു മുഹൂർത്തങ്ങൾ (instant of time) തമ്മിൽ നീണ്ട ഒരു കാലയളവുണ്ടായിരിക്കും. മറ്റൊരു വിധത്തിൽ പറഞ്ഞാൽ ആയിരക്കണക്കിനു വർഷങ്ങളോളം ഉപയോഗിക്കാവുന്ന ഒരു കാലഗണനാരീതിയ്ക്കു്  ഇത്തരം നിർദ്ദേശാങ്കങ്ങൾ സൌകര്യമൊരുക്കുന്നു.

:(“തിഥി, വാരശ്ച നക്ഷത്രം യോഗാഃ കരണമേവ ച
:പഞ്ചാംഗം കഥിതം വിജ്ഞൈഃ സ്തത് സ്വരൂപം നിരൂപ്യതേ”)

ഭാരതീയപഞ്ചാംഗഗണിതത്തിൽ ഒരു തിഥിയുടെ പകുതിയാണു്  കരണം. രണ്ടു വിധത്തിലുള്ള കരണങ്ങൾ ഉണ്ടു്. സ്ഥിരകരണവും ചരകരണവും. 

സൂര്യനും ചന്ദ്രനും തമ്മിലുള്ള കോണീയ അകലത്തിന്റെ ഏകകം ആണു് തിഥി. (ശരാശരി 12 ഡിഗ്രി). അതുകൊണ്ടു്  ഒരു സ്ഥിരകരണം സൂര്യചന്ദ്രന്മാർക്കിടയിലുള്ള കോണീയ അകലത്തിന്റെ ആറു ഡിഗ്രി ആണെന്നു പറയാം. പക്ഷേ, ഭ്രമണപഥങ്ങളിലും ഭ്രമണപ്രവേഗങ്ങളിലുമുള്ള ചരസ്വഭാവം മൂലം ഇവ എപ്പോഴും സ്ഥിരമൂല്യമുള്ളതാവണമെന്നില്ല. അതുകൊണ്ട് ആറു ഡിഗ്രിയിൽ നിന്നും കുറഞ്ഞോ കൂടിയോ നേരിയ വ്യത്യാസങ്ങളോടെ ചരകരണങ്ങളും കൂടി കണക്കിലെടുക്കുന്നു.

ഒരു പ്രാവശ്യം വീതം നാലു സ്ഥിരകരണങ്ങളും എട്ടുപ്രാവശ്യം വീതം ഏഴു ചരകരണങ്ങളും ചേർന്നതാണു് ഒരു ചാന്ദ്രമാസം.
ഇപ്രകാരം ആകെ ഒരു ചാന്ദ്രമാസത്തിൽ കരണചക്രം ഒരു പൂർണ്ണവൃത്തം  [(1 x 4 + 8 x 7)*6  = 360 ഡിഗ്രി] സൃഷ്ടിക്കുന്നു.
വിവിധതരത്തിലുള്ള നിർദ്ദേശാങ്കങ്ങൾ ഓർത്തുവെക്കാൻ എളുപ്പത്തിനു് അവയ്ക്കു് പ്രത്യേകവർഗ്ഗനാമങ്ങൾ നൽകുന്ന പതിവു് ഭാരതീയജ്യോതിഷത്തിൽ ഉണ്ടായിരുന്നു. 

അതനുസരിച്ചു് കേരളത്തിൽ കരണങ്ങൾക്കു്  കൊടുത്തിട്ടുള്ള പേരുകൾ മിക്കവാറും മൃഗങ്ങളുടേതാണു്.
പതിനൊന്നു കരണങ്ങൾക്കു കേരളത്തിലെ രീതിയനുസരിച്ച്  കൊടുത്തിട്ടുള്ള പേരുകൾ:

**"ബവാഹ്വയം ബാലവകൗലവാഖ്യേ തതോ ഭവതേത് തൈതിലനാമധേയം**

**ഗരാഭിധാനം വണിജശ്ച വിഷ്ടിരിത്യാഹുരാര്യാഃ കരണാനി സപ്തഃ**

**ചതുർദ്ദശീ യാ ശശിനാ പ്രഹീണാ തദർദ്ധഭാഗേ ശകുനിർ ദ്വിതീയേ**

**ദശാർദ്ധയോഃ സ്തശ്ചതുരംഘ്രിനാഗൗ കിംസ്തുഘ്‌നമാദ്യേ പ്രതിപദ്ദലേ ച**

-ദൈവജ്ഞകലാധരശർമ (ശിശുബോധം)

1.ബവം (സിംഹം), 2.ബാലവം (പുലി), 3.കൗലവം (പന്നി), 4.തൈതിലം (കഴുത), 5.ഗരം (ആന), 6.വണിജം (പശു), 7.വിഷ്ടി (പട്ടി) എന്നിവ ഏഴുമാണ് (8 പ്രാവശ്യം ആവർത്തിക്കുന്ന) ചരക്കരണങ്ങൾ എന്ന് ശ്രേഷ്ഠരായ പ്രാചീനമഹർഷിമാർ പറയുന്നു. കൃഷ്ണപക്ഷചതുർദ്ദശീതിഥിയുടെ ഉത്തരാർദ്ധമാണ് ശകുനികരണം (പുള്ള്), അമാവാസിയുടെ പൂർവാർദ്ധം ചതുഷ്പാത്കരണം (നാൽക്കാലി), അമാസിയുടെ ഉത്തരാർദ്ധം നാഗകരണം (പാമ്പ്), പ്രഥമയുടെ പൂർവ്വാർദ്ധം കിംസ്തുഘ്‌നകരണം (പുഴു) എന്നിങ്ങനെ യഥാക്രമം നാല് സ്ഥിരകരണങ്ങൾ. (ആകെ 11 കരണങ്ങൾ)

#സിംഹം
#പുലി
#വരാഹം (പന്നി)
#കഴുത
#ആന
# പശു
#വിഷ്ടി
#പുള്ള്,
#നാൽക്കാലി
#പാമ്പ്,
#പുഴു 

എന്നാൽ 
കിംസ്തുഘ്നൻ, ശകുനി, ചതുഷ്പദൻ, നാഗവൻ എന്നീ നാലു സ്ഥിരകരണങ്ങളും ഭാവം, ബാലവം, കൌലവം, തൈതൂല്യം, ഗരജം, വാണിജ, വിഷ്ടി(ഭദ്ര) എന്നിങ്ങനെ ഏഴു ചരകരണങ്ങളും ആണു് പൊതുവേ ഭാരതീയമായി നാമകരണം ചെയ്യപ്പെട്ടിട്ടുള്ളതു്. ( verify & add ref here)

ഇവയിൽ കിംസ്തുഘ്നൻ എപ്പോഴും ശുക്ലപക്ഷത്തിലെ ആദ്യതിഥിയുടെ ആദ്യാർദ്ധമാണു്. അതു` എപ്പോഴും സ്ഥിരമായിരിക്കും. ത്തൂടർന്നുള്ള ഏഴു കരണങ്ങൾ ചരങ്ങളായിരിക്കും. അവ മൊത്തം ഏഴു പ്രാവശ്യം ആവർത്തിച്ചുകൊണ്ടിരിക്കും. ബാക്കിയുള്ള മൂന്നു സ്ഥിരചരണങ്ങളോടെ മൊത്തം  60 കരണങ്ങൾ  (6 x 60 = 360) ഒരു കരണചക്രം പൂർത്തിയാക്കുന്നു.

 

വർഗ്ഗം:ഭാരതീയ ജ്യോതിശാസ്ത്രം
ലൗഡ്സ്പീക്കർ

ജയരാജ് രചനയും,നിർമ്മാണവും സംവിധാനവും നിർവ്വഹിച്ച് 2009-ൽ പുറത്തിറങ്ങിയ ഒരു മലയാളചലച്ചിത്രമാണ് **ലൗഡ്സ്പീക്കർ**. മമ്മൂട്ടി, ശശികുമാർ, ഗ്രേസി സിങ്, ജഗതി ശ്രീകുമാർ, കൊച്ചിൻ ഹനീഫ, സലിം കുമാർ, കെ.പി.എ.സി. ലളിത എന്നിവരാണ് ഈ ചിത്രത്തിലെ പ്രധാന വേഷങ്ങൾ കൈകാര്യം ചെയ്തിരിക്കുന്നത്.
## കഥാസംഗ്രഹം
വിദ്യാസമ്പന്നനല്ലാത്ത ഉച്ചത്തിൽ സംസാരിക്കുന്ന ഒരു സാധാരണക്കാരനായ മൈക്ക് ഫിലിപ്പോസ്, ഒരു പഴയ ആസ്ട്രോഫിസിസ്റിൻ്റെ അവയവ ദാതാവായി നഗരത്തിലെത്തുന്നു. താമസിയാതെ, അവൻ ചുറ്റുമുള്ള എല്ലാവരുടെയും ജീവിതത്തെ മാറ്റിമറിക്കുന്നു.

## കഥാപാത്രങ്ങളും അഭിനേതാക്കളും

## അവലംബം

## പുറമെ നിന്നുള്ള കണ്ണികൾ
*
*

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
അവശത

ശാരീരികാമോ, ബുദ്ധിപരമോ, മാനസികാമോ, വിവേകപരമോ, വികാരപരമോ, വികാസപരമോ ആയ 
കാര്യങ്ങളുടെ ഒറ്റക്കോ കൂട്ടായോ ഉള്ള പോരായ്മയാണ് **അവശത** (Disability).

## നിർവചനം
ശാരീരിക ബുദ്ധിമുട്ടുകൾ, പ്രവർത്തന പോരായ്മകൾ, പങ്കാളിത്തത്തിനുള്ള തടസ്സങ്ങൾ എന്നിവയക്കെല്ലാം കൂടി പൊതുവേ അവശത എന്ന് പറയാം. ശരീര ഘടനയിലോ പ്രവർത്തനത്തിലോ ഉള്ള പ്രശ്നങ്ങൾ, വ്യക്തിക്ക് നിർവഹിക്കാൻ പറ്റാത്ത പ്രവർത്തന ആവശ്യങ്ങൾ, പ്രവർത്തന തടസ്സങ്ങൾ, എന്നിവ പോലെ വ്യക്തിക്ക് ജീവത സന്ദർഭങ്ങളിൽ ഉണ്ടാകുന്ന പങ്കാളിത്തത്തിനുള്ള തടസ്സങ്ങൾ എല്ലാം തന്നെ ഇതിൽപ്പെടും. അവശത എന്നത് ഒരു വ്യക്തിയുടെ ശരീരവും, ഗുണവിശേഷങ്ങളും, അവൻ ജീവിക്കുന്ന സമൂഹത്തിൽ പ്രതിഫലിക്കുന്ന സമ്മിശ്ര പ്രതിഭാസമാണ്. --ലോകാരോഗ്യ സംഘടന.

## പ്രശ്നത്തിന്റെ തീവ്രത
ലോകജനസംഖ്യയുടെ 15%, അതായത് ഒരു ബില്യൺ ആൾക്കാർക്ക് ഏതെങ്കിലും തരത്തിലുള്ള അവശത ഉണ്ട്.
ഇതിൽ, 110 മുതൽ 190 മില്യൺ ആൾക്കാർ കാര്യമായ അവശത അനുഭവിക്കുന്നവരാണ്. പ്രായമായവരുടെ എണ്ണം കൂടുന്നതിനാലും, സ്ഥായി രോഗങ്ങളുടെ വർധനയാലും അവശതയുടെ നിരക്ക് മേലേക്കാണ്. അവർക്ക് ആരോഗ്യ സേവനങ്ങൾ വേണ്ടത്ര ലഭ്യമാകുന്നതുമില്ല.

## വിവിധ അവശതകൾ
### ശാരീരിക അവശത
### വിവേകപരമായ അവശത
# കാഴ്ച വൈകല്യം
# കേഴ്വി വൈകല്യം
# ഘ്രാണ വൈകല്യം
# സ്പർശന വൈകല്യം
# അസമുലിത വൈകല്യം
# ബുദ്ധി വൈകല്യം

### മാനസികരോഗ്യം
### വികാസ വൈകല്യം
## അവശതയുടെ സാമൂഹ്യശാസ്ത്രം

വർഗ്ഗം:രോഗലക്ഷണങ്ങൾ
വെളുത്ത ആവോലി

പശ്ചിമേഷ്യ, തെക്കേ ഏഷ്യ, തെക്കുകിഴക്ക് ഏഷ്യ എന്നിവിടങ്ങളിൽ കാണപ്പെടുന്ന ഒരു മത്സ്യമാണ് **വെളുത്ത ആവോലി**. ഇവയ്ക്ക് പരന്ന ശരീരവും, രണ്ടായിപിളർന്ന വാലും ചിറകുമാണുള്ളത്.

## ഇതും കാണുക
* ആവോലി

## പുറത്തേക്കുള്ള കണ്ണികൾ
* ''Pampus sinensis'' at FishBase
* ''Pompano''

വർഗ്ഗം:കടൽ മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
വചനം (ചലച്ചിത്രം)

ലെനിൻ രാജേന്ദ്രന്റെ സംവിധാന നിർവഹണത്തിൽ 1989 ൽ പുറത്തിറങ്ങിയ ഒരു മലയാളചലച്ചിത്രമാണ് **വചനം**. സുരേഷ് ഗോപി, ജയറാം, സിതാര, ചാരുഹാസൻ എന്നിവർ പ്രധാന കഥാപാത്രങ്ങളായി വേഷമിടുന്നു.

## കഥ
മഴയുള്ള ഒരു രാത്രിയിൽ രവി (സുരേഷ് ഗോപി) ഒരു കൂട്ടം ആളുകളാൽ ആക്രമിക്കപ്പെടുന്ന രംഗത്തോടെയാണ് ചിത്രത്തിന്റെ ആരംഭം. ആക്രമിക്കപ്പെട്ട് ബോധരഹിതനായി നിരത്തിൽ കിടക്കുന്ന രവിയെ സുഹൃത്ത് ഗോപൻ (ജയറാം) കാണുകയും അദ്ദേഹം ഈ വിവരം പോലീസിൽ അറിയിക്കുകയുമാണ്. പിന്നീട് രവിയെ കാണാനില്ലെന്ന വിവരവുമായാണ് ഗോപൻ വരുന്നത്.
രവിയെ പിന്തുടർന്ന്  ഗോപൻ ശാന്തിഗിരി ആശ്രമത്തിൽ ഗവേഷണത്തിനായി എത്തുന്ന രംഗത്തോടെ കഥ കുറച്ചു മാസങ്ങൾ പുറകോട്ടു (ഫ്ലാഷ് ബാക്ക്) പോകുന്നു. വിദേശികളുടെ സാമ്പത്തിക സഹായത്താൽ നടത്തപ്പെടുന്ന ആശ്രമത്തിന്റെ മേധാവി വിഷ്ണുജിയാണ് (ചാരുഹാസൻ). രവി വിഷ്ണുജിയെ വല്ലാതെ ആരാധനയോടെ കാണുമ്പോൾ ഗോപൻ വിഷ്ണുജിയിൽ ഒരു വിശ്വാസവഞ്ചകന്റെ മുഖമാണ് ദർശിക്കുന്നത്.

വിഷ്ണുജിയുടെ പ്രൈവറ്റ് സെക്രട്ടറിയായ മായ (സിതാര)യെ രവിയും ഗോപനും പരിചയപ്പെടുകയും രവിയും മായയും പരസ്പരം അടുക്കുകയും ചെയ്യുന്നു. ഇരുവരും തമ്മിലുള്ള സ്നേഹം പരസ്പരം വെളിപ്പെടുത്താൻ ഗോപൻ ഇരുവരേയും സഹായിക്കുന്നു. ശാന്തിഗിരി സന്ദർശിക്കുന്ന മറ്റൊരു ആത്മീയ നേതാവാണ് ആര്യാശ്രമത്തിലെ ആര്യാദേവി (ശ്രീവിദ്യ). രവി ഇവരുടെ വളർത്തുമകനാണെന്ന് വെളിപ്പെടുന്നു. വിഷ്ണുജിയുമായി ബന്ധമുള്ള ആര്യാദേവി, ആശ്രമം തുടങ്ങുന്നതിനായി വിദേശികളിൽ നിന്ന് പണം ലഭിക്കാൻ തന്നെ കൂട്ടികൊടുപ്പുകാരിയാക്കി എന്നും വിഷ്ണുജിയെ കുറിച്ച് ആരോപിക്കുന്നു. രവിയോട് തന്റെ ആശ്രമത്തിലേക്ക് വരാൻ ആര്യദേവി ആവശ്യപ്പെടുന്നുണ്ടെങ്കിലും രവി അതിനു വിസമ്മതിക്കുന്നു.

കഥ വീണ്ടും വർത്തമാനകാലത്തിലേക്ക് വരുന്നു. രവിയെ കണ്ടെത്തണമെന്നാവശ്യപ്പെട്ട് വിഷ്ണുജി ആശ്രമത്തിന്റെ മുൻപിൽ നിരാഹാരം അനുഷ്ഠിക്കുന്നു. ഇതിനിടയിൽ രവിയെ പലരും പലയിടത്തും കണ്ടെത്തിയതായി വ്യാജ വിവരങ്ങൾ പോലീസിനു ലഭിക്കുന്നു. രവിയെ കാണാതായ കേസ് അന്വേഷിക്കുന്ന പോലീസ് സൂപ്രണ്ട് (തിലകൻ) നിരവധി അന്വേഷണങ്ങൾക്കും കണ്ടെത്തലുകൾക്കും ശേഷം, രവിയുടെ കൊലപാതകിയെ തിരിച്ചറിയുന്നു. ആശ്രമത്തിൽ നടക്കുന്ന വേശ്യാവൃത്തി ഉൾപ്പെടെയുള്ള പല അശാസ്യമല്ലാത്ത കാര്യങ്ങളും രവി അറിഞ്ഞിട്ടുണ്ടായിരുന്നു എന്നും അതു നിയമത്തിനു മുന്നിൽ കൊണ്ടുവരുമെന്ന് രവി വിഷ്ണുജിയെ ഭീഷണിപ്പെടുത്തിയിരുന്നതായും പോലീസ് ഓഫീസർ മനസ്സിലാക്കുന്നു. കുടാതെ രവിയെ കൊലപ്പെടുത്തിയ വിവരം മായയുടെ അച്ഛനോട് വിഷ്ണിജി പറയുന്നത് ഒളിഞ്ഞിരുന്ന് മായകേട്ടിരുന്നു എന്ന് മായ സമ്മതിക്കുന്നു. ഈ സന്ദർഭത്തിൽ വിഷ്ണുജി അറസ്റ്റു ചെയ്യപ്പെടുന്നു. പക്ഷേ അദ്ദേഹത്തിന്റെ വക്കീൽ (നെടുമുടി വേണു) കോടതിയിൽ, രവി ജീവിച്ചിരിക്കുന്നതായും അദ്ദേഹം എവിടെയോ ഒളിവിലാണെന്നും രവിയുടെ സുഹൃത്ത് ഗോപൻ ഒരു മാനസിക രോഗിയായതിനാൽ അദ്ദേഹം പറയുന്നത് വിശ്വസിക്കാനാകില്ല എന്നും കോടതിയിൽ വാദിച്ചു സമർഥിക്കുകയും കോടതി വിഷ്ണുജിയെ വെറുതെ വിടുകയും ചെയ്യുന്നു. വെറുതെ വിട്ട വിഷ്ണുജിക്ക് അനുയായികൾ വീരോചിത വരവേൽപ്പ് നൽകുന്നു.

നീതിന്യായ സംവിധാനത്തോട് അതൃപ്തി തോന്നിയ ഗോപൻ ഒരു പദ്ധതി തയ്യാറാക്കി വിഷ്ണുജിയെ വധിക്കുന്നു. പക്ഷെ വിഷ്ണുജിയെ വധിച്ചത് രവിയാണെന്നുള്ള വ്യാജ തെളിവുണ്ടാക്കുന്നു അദ്ദേഹം. മാനസിക രോഗിയായതിനാലും മതിയായ തെളിവില്ലാത്തതിനാലും ഗോപനെ കോടതി വെറുതെവിടുകയും രവിയെ കണ്ടെത്താൻ പോലീസിനോട് ആവശ്യപ്പെട്ടുകൊണ്ട് ഉത്തരവിടുകയും ചെയുന്നു.

## സംഗീതം
ഒ.എൻ.വി. കുറുപ്പ് രചിച്ച ഒരു ഗാനം മാത്രമാണ് ചിത്രത്തിലുള്ളത്. മോഹൻ സിത്താര സംഗീതം നൽകിയിരിക്കുന്നു. 
# നീൾമിഴിപ്പീലിയിൽ - കെ.ജെ. യേശുദാസ്

## പുറത്തേക്കുള്ള കണ്ണികൾ
*

വർഗ്ഗം:ലെനിൻ രാജേന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
ജൂസിയ മാക്രോകാലിക്സ്

***ജൂസിയ മാക്രോകാലിക്സ്*** - ***Joosia macrocalyx*** - റുബിയേസീ സസ്യകുടുംബത്തിലെ ഒരു വിഭാഗം സസ്യജാലം. ഇക്വഡോറിലാണ് ഇവ കൂടുതലായും പതിവായും കണ്ടുവരുന്നത്. 

## അവലംബം
* Jaramillo, T., Cornejo, X. & Pitman, N. 2004.  ''Joosia macrocalyx''.   2006 IUCN Red List of Threatened Species.   Downloaded on 22 August 2007.

വർഗ്ഗം:ജൂസിയ സസ്യജനുസ്സിൽ ഉൾപ്പെടുന്ന സസ്യങ്ങൾ
തെങ്ങിന്റെ ചങ്ങാതിക്കൂട്ടം

നാളികേര വികസന ബോർഡിന്റെ മേൽനോട്ടത്തിൽ രൂപീകരിച്ചിട്ടുള്ള തെങ്ങുകയറ്റക്കാരുടെ കൂട്ടായ്മയാണ് **തെങ്ങിന്റെ ചങ്ങാതിക്കൂട്ടം** (Friends of Coconut Tree). യന്ത്രമുപയോഗിച്ചുള്ള തെങ്ങുകയറ്റം പരിശീലിപ്പിക്കുക എന്ന ലക്ഷ്യത്തോടെ നടക്കുന്ന ഈ പരിശീലന പരിപാടി കേരളത്തിന്റെ 12 ജില്ലകളിലായാണ് നടക്കുന്നത് . 

__TOC__

## ആരംഭം
പരമ്പരാഗത തെങ്ങുകയറ്റതൊഴിലാളികൾ വൻതോതിൽ രംഗം വിട്ടതോടെയുണ്ടായ പ്രതിസന്ധിക്ക് പരിഹാരമെന്ന നിലയ്ക്കാണ്, നാളികേര വികസനബോർഡ് ചങ്ങാതിക്കൂട്ടത്തിന് രൂപംനൽകിയിരിക്കുന്നത്. തെങ്ങുകയറാൻ സന്നദ്ധരായ യുവതീയുവാക്കൾക്ക് പരിശീലനം നൽകി തൊഴിലിന് സജ്ജമാക്കുകയാണ് ഈ പ്രോഗ്രാം വഴി ചെയ്യുന്നു. സംസ്ഥാനത്തൊട്ടാകെ 5000 തെങ്ങുകയറ്റ തൊഴിലാളികളെ പരിശീലിപ്പിച്ച് രംഗത്തിറക്കുകയാണ് ബോർഡിന്റെ ലക്ഷ്യം. 18 മുതൽ 40 വരെ പ്രായമുള്ളവർക്കാണ് പരിശീലനം. പരിശീലനത്തിന് ആൺപെൺ ഭേദമില്ല. പരിശീലനം കഴിഞ്ഞവരുടെ വിവരങ്ങൾ ജില്ല തിരിച്ച് നാളികേരവികസന ബോർഡിന്റെ വെബ്സൈറ്റിൽ പ്രസിദ്ധികരിച്ചിരിക്കുന്നതിനാൽ ആവശ്യക്കാർക്ക് എളുപ്പം വിദഗ്ദ്ധതൊഴിലാളികളെ കണ്ടെത്താനാവുന്നുണ്ട്.

## പാഠ്യക്രമം
തെങ്ങുകയറ്റ പരിശീലനത്തിന് കൃത്യമായ പാഠക്രമം തയ്യാറാക്കിയിട്ടുണ്ട്. ഭക്ഷണവും താമസവും സൗജന്യം. ഏഴുദിവസമാണ് പരിശീലനം. 900രൂപ പരിശീലനവേളയിൽ സ്റ്റൈപ്പൻഡ്. ഒരുലക്ഷം രൂപയുടെ ഇൻഷുറൻസ് പരിരക്ഷയും പരിശീലനാർഥികൾക്ക് ഉണ്ട്. പരിശീലനം വിജയകരമായി പൂർത്തീകരിച്ചാൽ തെങ്ങുകയറ്റത്തിൽ വൈദഗ്ദ്ധ്യം രേഖപ്പെടുത്തിയ പ്രമാണപത്രവും സൗജന്യമായി തെങ്ങുകയറ്റയന്ത്രവും ലഭിക്കും.
### പരിശീലനം
തെങ്ങുകയറ്റയന്ത്രത്തിന്റെ പ്രവർത്തനരീതി, തെങ്ങ് ഉപയോഗിച്ച് പരിശീലനം, തെങ്ങിനെ അടുത്തറിയൽ, തെങ്ങുകൃഷി- മണ്ണ്, കാലാവസ്ഥ, പരിചരണം, ജൈവാവശിഷ്ടങ്ങളുടെ പുനഃചംക്രമണം, ഇടവിളകൾ, ജലസേചനം, വിളവെടുപ്പ്, തെങ്ങിലെ കീടങ്ങളുടെ നിയന്ത്രണം, തെങ്ങിന്റെ മണ്ട വൃത്തിയാക്കൽ, മണ്ഡരിലക്ഷണങ്ങൾ, വളപ്രയോഗരീതി, വിത്തുതേങ്ങ ശേഖരിക്കൽ, വിവിധ പ്രായത്തിലുള്ള നാളികേരത്തെ തിരിച്ചറിയാനുള്ള രീതികളും പരിശീലനത്തിന്റെ ഭാഗമാണ്. സമാപനത്തിൽ തെങ്ങുകയറ്റ മത്സരവും പരിശീലന പരിപാടിയുടെ ഭാഗമായുണ്ട്.

## ചിത്രശാല

File:Coconut_tree_climbing_machine_DSCN0395.jpg|തെങ്ങുകയറ്റ യന്ത്രങ്ങൾ
File:Coconut_tree_climbing_DSCN0236.jpg|
File:Coconut_tree_climbing_machine.jpg| തെങ്ങിൽ ഘടിപ്പിച്ചിരിക്കുന്ന യന്ത്രം
File:Coconut_tree_climbing_DSCN0363.jpg|
File:Friends_of_Coconut_Tree_DSCN0001.jpg|
File:Friends_of_Coconut_Tree_DSCF0100.jpg|
File:Friends_of_Coconut_Tree_DSCF0081.jpg|
File:Friends_of_Coconut_Tree_DSCF0079.jpg|
File:Friends_of_Coconut_Tree_DSCN0243.jpg|
File:Friends_of_Coconut_Tree_DSCF0007.jpg|
File:Friends_of_Coconut_Tree_DSCF0049.jpg|


## അവലംബം

വർഗ്ഗം:കാർഷികകേരളം
വർഗ്ഗം:തെങ്ങ്
ത്രിപുരനേനി ഗോപിചന്ദ്

ഒരു തെലുഗു ചെറുകഥാകൃത്ത്, നോവലിസ്റ്റ്, എഡിറ്റർ , പ്രബന്ധകാരൻ , നാടകകൃത്ത്, സിനിമാ സംവിധായകൻ എന്നീ നിലകളില് പ്രവർത്തിച്ചിരുന്നയാളായിരുന്നു **ത്രിപുരനേനി ഗോപിചന്ദ്** (8 സെപ്റ്റംബര്  1910 – 2 നവമ്പര് 1962) .

ഗോപിചന്ദിന്റെ എഴുത്ത് മാനുഷികമൂല്യങ്ങൾക്കും ആശയങ്ങള്ക്കും പ്രാധാന്യം കൽപ്പിക്കുന്നു. കൂടാതെ ഭൌതികവാദം, യുക്തിവാദം, അസ്തിത്വവാദം, യാഥാര്ഥ്യവാദം, മാനുഷികവാദം എന്നീ ആശയങ്ങളും എഴുത്തില് ഉപയോഗിച്ചിരുന്നു. അദ്ദേഹത്തിന്റെ രണ്ടാമത്തെ നോവല്  അയോഗ്യന്റെ ജീവിതയാത്ര’ (അസമര്ധുനി ജീവിതയാത്ര) പ്രശസ്തമായിരുന്നു. ഇത് തെലുഗിലെ ആദ്യത്തെ സൈക്കലോജിക്കല് നോവല് ആയി അറിയപ്പെടുന്നു. ഗോപിചന്ദിന്റെ ‘പണ്ഠിത പരമേശ്രവ ശാസ്ത്രി വീലുനാമ’ എന്ന കൃതി 1963 ലെ സാഹിത്യ അക്കാദമി പുരസ്ക്കാരം നേടി. തെലുഗിലെ ഈ പുരസ്ക്കാരം നേടുന്ന് ആദ്യത്തെ കൃതി ആയിരുന്നു അത്.

ഗോപിചന്ദിന്റെ പിതാവ്, ത്രിപുരനേനി രാമസ്വാമി ഒരു സാമൂഹിക പരിവർത്തകനായിരുന്നു.

## പുറത്തേക്കുള്ള കണ്ണികൾ
* Sahitya Akademi.Awards.Telugu 
* 

വർഗ്ഗം:1910-ൽ ജനിച്ചവർ
വർഗ്ഗം:1962-ൽ മരിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:നവംബർ 2-ന് മരിച്ചവർ
വർഗ്ഗം:തെലുഗു സാഹിത്യകാരന്മാർ
ആഞ്ചിയോസ്പേം ഫൈലോളജി ഗ്രൂപ്പ് സിസ്റ്റം II

**ആഞ്ചിയോസ്പേം ഫൈലോളജി ഗ്രൂപ്പ് സിസ്റ്റം II** - സസ്യങ്ങളെ വർഗ്ഗീകരിക്കുന്നതിലെ രണ്ടാമത് ഗ്രൂപ്പ് സിസ്റ്റം. ഇപ്പോൾ നിലവിലില്ലാത്തത്, പുതിയത്, മോളിക്കുലർ അടിസ്ഥാനമാക്കിയത്  എന്നിങ്ങനെയാണ് 2003 ഏപ്രിലിൽ പുറത്തിറക്കിയ വർഗ്ഗീകരണധർമ്മം. 1998ലാണ് ആദ്യ വർഗ്ഗീകരണം പുറത്തിറക്കിയത്. പിന്നീട് എ.പി.ജി സിസ്റ്റം III 2009ൽ പുറത്തിറക്കി.
## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യശാസ്ത്രം
ആസ്റ്റെറൈഡ്സ്

ആഞ്ചിയോസ്പേം ഫൈലോളജി ഗ്രൂപ്പ് സിസ്റ്റം II അടിസ്ഥാനമാക്കി നടത്തിയ പുഷ്പിക്കുന്ന സസ്യങ്ങളിലെ വർഗ്ഗീകരണമാണ് **ആസ്റ്ററൈഡ്സ്**. 

## വർഗ്ഗീകരണരീതി
* ഗ്രൂപ്പ് **ആസ്റ്റെറൈഡ്സ്:**
*:: വർഗ്ഗം കോർണെയിൽസ്
*:: വർഗ്ഗം എറികെയിൽസ്
*: ഗ്രൂപ്പ് **യൂസ്റ്റെറൈഡ്സ് I**
*:::: കുടുംബം ബോറാഹിനസെ
*:::: കുടുംബം ഇകാസിനസെ
*:::: കുടുംബം ഒങ്കോതെസൈസ്
*:::: കുടുംബം വാഹിലസെ
*::: വർഗ്ഗം ഗാരിയെൽസ്
*::: വർഗ്ഗം സൊളാനെയിൽസ്
*::: വർഗ്ഗം ജെന്റിനെയിൽസ്
*::: വർഗ്ഗം ലാമിനെയിൽസ്
*: ഗ്രൂപ്പ് **യൂസ്റ്റെറൈഡ്സ് II**
*:::: കുടുംബം ബ്രൂണിയസെ
*:::: കുടുംബം കൊളുമെല്ലിസെ (+ കുടുംബം ഡെസ്ഫോണ്ടിനിയസെ)
*:::: കുടുംബം എറിമോസിമസെ
*:::: കുടുംബം എസ്കാല്ലോനിയസെ (+ കുടുംബം ട്രിബിലസെ)
*:::: കുടുംബം പാരാക്രിഫിയസെ (+ കുടുംബങ്ങൾ സ്ഫെനോസ്റ്റെമോനസെ, ക്വിന്റിനിയസെ)
*:::: കുടുംബം പോളിയോസ്മസെ
*::: വർഗ്ഗം അക്വിഫോളിയാലെസ്
*::: വർഗ്ഗം അപ്പിയാലെസ്
*::: വർഗ്ഗം ഡിപ്സകാലിസ്
*::: വർഗ്ഗം ആസ്റ്റെറെയിൽസ്

വർഗ്ഗം:സസ്യശാസ്ത്രം
യൂഡികോട്സ്

1991ൽ ഡോയിൽ ആന്റ് ഹോട്ടൻ അവതരിപ്പിച്ച ഒരു സസ്യശാസ്ത്ര നിബന്ധനയാണ് **യൂഡികോട്സ്** .

## വിഭാഗങ്ങൾ
മൂന്നു വിഭാഗങ്ങളായി തിരിക്കുന്നു:    
*(i) റോസിഡേ, വിറ്റാസി ആന്റ് സാക്സിഫ്രെയിൽസ് എന്നിവ ഉൾപ്പെടുന്ന ***സൂപ്പെറോസിഡ്***
*(ii) ബെർബെറിഡോപ്സൈഡെൽസ്, സാന്താലെയിൽസ്, കാരിയോഫൈലെൽസ് and ആസ്റ്റെറൈഡ് എന്നിവ ഉൾപ്പെടുന്ന സൂപ്പെറാസ്റ്റെറിഡ്
*(iii) ഡില്ലിനേസി

കോർ യൂഡികോട്സിൽ വലിയ ഗ്രൂപ്പ് റോസിഡ്സും ("**rosids**" (core group with the prefix "eu−")) ആസ്റ്റെറൈഡ്സും ("**asterids**" (core group with the prefix "eu−")) ഉൾപ്പെടുന്നു. 

* **യൂഡിക്കോട്സ്** :
*: **കോർ യൂഡിക്കോട്സ്** :
*:: **[[rosids|റോസൈഡ്സ്]]** :
*::: **[[eurosids I|യൂറോസൈഡ്സ് I]]**
*::: **[[eurosids II|യൂറോസൈഡ്സ്  II]]**
*:: **[[asterids|ആസ്റ്റെറൈഡ്സ്]]** :
*::: **[[euasterids I|യൂസ്റ്റെറൈഡ്സ് I]]**
*::: **[[euasterids II|യൂസ്റ്റെറൈഡ്സ്  II]]**

----
കൂടുതൽ വിവരങ്ങൾ താഴെ പറയുന്നു. ഒരോ ക്ലെയിഡിലും ക്രമരഹിതമായ കുടുംബങ്ങളും വർഗ്ഗങ്ങളും ഉൾപ്പെടുന്നുണ്ട്. എന്നാൽ ക്രമം തെറ്റിയ പ്രധാന കുടുംബങ്ങളും വർഗ്ഗങ്ങളും ഇതിൽ ഉൾപ്പെടുന്നില്ല. 

* ക്ലേഡ് **യൂഡിക്കോട്സ്**
*::: കുടുംബം Buxaceae [+ family Didymelaceae]
*::: കുടുംബം Sabiaceae
*::: കുടുംബം Trochodendraceae [+ family Tetracentraceae]
*:: വർഗ്ഗം Ranunculales
*:: വർഗ്ഗം Proteales
*: ക്ലേഡ് **കോർ യൂഡിക്കോട്സ്**
*:::: കുടുംബം Aextoxicaceae
*:::: കുടുംബം Berberidopsidaceae
*:::: കുടുംബം Dilleniaceae
*::: വർഗ്ഗം Gunnerales
*::: വർഗ്ഗം Caryophyllales
*::: വർഗ്ഗം Saxifragales
*::: വർഗ്ഗം Santalales
*:: ക്ലെയ്ഡ് **[[rosids]]** 
*::::: കുടുംബം Aphloiaceae
*::::: കുടുംബം Geissolomataceae
*::::: കുടുംബം Ixerbaceae
*::::: കുടുംബം Picramniaceae
*::::: കുടുംബം Strassburgeriaceae
*::::: കുടുംബം Vitaceae
*:::: വർഗ്ഗം Crossosomatales
*:::: വർഗ്ഗം Geraniales
*:::: വർഗ്ഗം Myrtales
*::: ക്ലെയ്ഡ് **[[eurosids I]]**
*:::::: കുടുംബം Zygophyllaceae [+ family Krameriaceae]
*:::::: കുടുംബം Huaceae
*::::: വർഗ്ഗം Celastrales
*::::: വർഗ്ഗം Malpighiales
*::::: വർഗ്ഗം Oxalidales
*::::: വർഗ്ഗം Fabales
*::::: വർഗ്ഗം Rosales
*::::: വർഗ്ഗം Cucurbitales
*::::: വർഗ്ഗം Fagales
*::: ക്ലെയ്ഡ് **[[eurosids II]]**
*:::::: കുടുംബം Tapisciaceae
*::::: വർഗ്ഗം Brassicales
*::::: വർഗ്ഗം Malvales
*::::: വർഗ്ഗം Sapindales
*:: ക്ലെയ്ഡ് **[[asterids]]**
*:::: വർഗ്ഗം Cornales
*:::: വർഗ്ഗം Ericales
*::: ക്ലെയ്ഡ് **[[euasterids I]]**
*:::::: കുടുംബം Boraginaceae
*:::::: കുടുംബം Icacinaceae
*:::::: കുടുംബം Oncothecaceae
*:::::: കുടുംബം Vahliaceae*
*::::: വർഗ്ഗം [[Garryales]]
*::::: വർഗ്ഗം [[Solanales]]
*::::: വർഗ്ഗം [[Gentianales]]
*::::: വർഗ്ഗം [[Lamiales]]
*::: ക്ലെയ്ഡ് *'euasterids II'''
*:::::: കുടുംബം Bruniaceae
*:::::: കുടുംബം Columelliaceae [+ family Desfontainiaceae]
*:::::: കുടുംബം Eremosynaceae
*:::::: കുടുംബം Escalloniaceae
*:::::: കുടുംബം Paracryphiaceae
*:::::: കുടുംബം Polyosmaceae
*:::::: കുടുംബം Sphenostemonacae
*:::::: കുടുംബം Tribelaceae
*::::: വർഗ്ഗം Aquifoliales
*::::: വർഗ്ഗം Apiales
*::::: വർഗ്ഗം Dipsacales
*::::: വർഗ്ഗം Asterales

വർഗ്ഗം:സസ്യശാസ്ത്രം
വർഗ്ഗം:യൂഡികോട്സ്
ഇക്സോറ ബ്രെവിപെദുൻകുളാത

പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ***ഇക്സോറ ബ്രെവിപെദുൻകുളാത*** - ***Ixora brevipedunculata***.  ഇത് റുബിയേസീ കുടുംബത്തിൽ ഉൾപ്പെടുന്നു. ഫ്രെഞ്ച് പോളിനേഷ്യയിലെ ടുബായ് ദ്വീപിൽ ഇവ സർവ്വസാധാരണമായി കാണപ്പെടുന്നു. 

## അവലംബം
* Florence, J. 1998.  ''Ixora brevipedunculata''.   2006 IUCN Red List of Threatened Species.   Downloaded on 22 August 2007.

## പുറത്തേക്കുള്ള കണ്ണികൾ
*World Checklist of Rubiaceae

വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
ഇക്സോറ ഫോളിയോസ

പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ***ഇക്സോറ ഫോളിയോസ*** -***Ixora foliosa***. ഇത് റുബിയേസീ കുടുംബത്തിൽ ഉൾപ്പെടുന്നു. ഇവ പടിഞ്ഞാറൻ കാമറൂണിലും കിഴക്കൻ നൈജീരിയയിലും കണ്ടെത്തിയിട്ടുണ്ട്. ഉഷ്ണമേഖലാപ്രദേശങ്ങളിലെ നനവാർന്ന താഴ്വാര വനപ്രദേശങ്ങളിലും ഉഷ്ണമേഖലയോടടുത്തു കിടക്കുന്ന നനവാർന്ന പർവ്വതമേഖലകളിലുമാണ് സാധാരണയായ ഇവയുടെ പ്രദേശം. സ്വാഭാവിക വാസസ്ഥലം നശിപ്പിക്കപ്പെടുന്നതിനാൽ ഇവ വംശനാശഭീക്ഷണി നേരിടുന്നുണ്ട്. 

## അവലംബം
* Cheek. M. 2004.  ''Ixora foliosa''.   2006 IUCN Red List of Threatened Species.   Downloaded on 22 August 2007.

## പുറത്തേക്കുള്ള കണ്ണികൾ
*World Checklist of Rubiaceae

വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
സിങ്ക്രോട്രോൺ പ്രസരണം

thumb|ബെൻഡിങ് മാഗ്നറ്റിൽ നിന്നുള്ള സിങ്ക്രോട്രോൺ പ്രസരണം 
പ്രകാശവേഗത്തോടടുത്ത് സഞ്ചരിക്കുന്ന, വൈദ്യുതചാർജ്ജ് ഉള്ള കണങ്ങൾക്ക് വർത്തുളപാതയിൽ ത്വരണം സംഭവിക്കുമ്പോൾ വിസരിക്കപ്പെടുന്ന വിദ്യുത്കാന്തിക പ്രസരണമാണ് **സിങ്ക്രോട്രോൺ പ്രസരണം**. കണികാ ആക്സിലറേറ്ററുകളിൽ ബെൻഡിങ് മാഗ്നറ്റ്,അണ്ഡുലേറ്റർ, വിഗ്‌ളർ മുതലായവ ഉപയോഗിച്ചാണ് ഇവ സൃഷ്ടിക്കപ്പെടുന്നത്. വിദ്യുത്കാന്തിക സ്പെക്ട്രത്തിലെ മൈക്രോവേവ് മുതൽ ഹാർഡ് എക്സ്-റേ വരെയുള്ള എല്ലാ തരംഗദൈർഘ്യങ്ങളും ഇതിൽ അടങ്ങിയിരിക്കുന്നു. 

*ജനറൽ ഇലക്ട്രിക്* (ജി. ഇ.) കമ്പനിയുടെ ആക്സിലറേറ്ററിൽ 1946-ൽ ആണ് ആദ്യമായി കണ്ടുപിടിക്കപ്പെട്ടത്. ഇന്ന് ഇത് ഗവേഷണരംഗത്തും വ്യാവസായിക രംഗത്തും ഒരു പോലെ ഉപയോഗിക്കപ്പെടുന്നു. പൾസാർ വിന്റ് നെബുലകളും മറ്റും സിങ്ക്രോട്രോൺ പ്രസരണങ്ങൾ സൃഷ്ടിക്കുന്നതിനാൽ ജ്യോതിശാസ്ത്രരംഗത്തും ഈ പഠനങ്ങൾ പ്രസക്തമാകുന്നു.

ഇന്ത്യയിൽ ആണവോർജ്ജ വകുപ്പിനു കീഴിലുള്ള *രാജാ രാമണ്ണ സെന്റർ ഫോർ അഡ്വാൻസ്ഡ് ടെക്ക്നോളജി* എന്ന ഗവേഷണ സ്ഥാപനത്തിൽ ഇൻഡസ്-1, ഇൻഡസ്-2 എന്നീ രണ്ട് സിങ്ക്രോട്രോണുകൾ പ്രവർത്തിക്കുന്നു.

വർഗ്ഗം:വിദ്യുത്കാന്തിക പ്രസരണം
ആണവോർജ്ജ വകുപ്പ് (ഇന്ത്യ)

ഇന്ത്യയുടെ ആണവരംഗത്തെ സാങ്കേതികത, ഗവേഷണങ്ങൾ മുതലായവയുടെയും ഊർജ്ജോല്പാദനത്തിന്റെയും ചുമതല വഹിക്കുന്ന ഒരു കേന്ദ്രസർക്കാർ സ്ഥാപനമാണ് ആണവോർജ്ജ വകുപ്പ്. പ്രധാനമന്ത്രിയുടെ കീഴിൽ നേരിട്ട് പ്രവർത്തിക്കുന്നു.

## പുറത്തേക്കുള്ള കണ്ണികൾ
*ഔദ്യോഗിക വെബ്സൈറ്റ്

വർഗ്ഗം:ഭാരതസർക്കാരിന്റെ വകുപ്പുകൾ
കീഴ്‌ക്കൊലച്ചെത്തി

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **കീഴ്‌ക്കൊലച്ചെത്തി**. . സമുദ്രനിരപ്പിൽ നിന്ന് 600 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണുന്നു. വംശനാശഭീഷണിയുള്ള ഒരു ചെടിയാണിത്.
## ചിത്രശാല

File:IXORA MALABARICA.png|കീഴ്‌ക്കൊലച്ചെത്തി
File:Ixora malabarica fruits 01.JPG|കീഴ്‌ക്കൊലച്ചെത്തിയുടെ ഫലം
File:Ixora malabarica fruits 02.JPG|കീഴ്‌ക്കൊലച്ചെത്തിയിലെ കായകൾ 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
*World Checklist of Rubiaceae

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
നായിക (ചലച്ചിത്രം)

ജയരാജ് സംവിധാനം ചെയ്ത് 2011-ൽ പുറത്തിറങ്ങിയ്ഒരു മലയാളചലച്ചിത്രമാണ് **നായിക**. ജയറാം,പത്മപ്രിയ, ശാരദ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. 
## ഇതിവൃത്തം
മലയാളചലച്ചിത്ര രംഗത്ത് നിറഞ്ഞു നിന്നിരുന്ന ഇന്നലകളിലെ ഒരു നായികയുടെ കഥയാണ് ഈ ചലച്ചിത്രം പറയുന്നത്. ഗ്രേസി (ശാരദ) എന്ന നടിയുടെ ജീവിതവും സിൽവർ സ്ക്രീനിൽ നിന്ന് അവർക്കു പെട്ടെന്നുണ്ടാകുന്ന തിരോധാനവുമാണ് ഈ ചലച്ചിത്രത്തിന്റെ ഇതിവൃത്തം.

## അഭിനേതാക്കൾ
*ജയറാം
*പത്മപ്രിയ
* ശാരദ 
*മംമ്ത മോഹൻദാസ്
*ജഗതി ശ്രീകുമാർ
## അവലംബം

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
ബാർകോഡ് പ്രിന്റർ

വസ്‌തുക്കളിൽ ഒട്ടിക്കുന്ന ബാർകോഡ് ഉണ്ടാകാൻ  ഉപയോഗിക്കുന്ന പ്രിന്റർ ആണ്  **ബാർക്കോഡ് പ്രിന്റർ**. ഇത് ഒരു കമ്പ്യൂട്ടർ പെരിഫറൽ ഉപകരണമാണ്. വ്യാപാര സ്ഥാപനങ്ങളിലും മറ്റും ഇത് വ്യാപകമായി ഉപയോഗിക്കുന്നുണ്ട്. ഷിപ്പ്‌മെന്റിന് മുമ്പ് കാർട്ടണുകൾ ലേബൽ ചെയ്യാനോ റീട്ടെയിൽ ഇനങ്ങൾ യുപിസി(UPC)കളോ ഇഎഎൻ(EAN)-കളോ ഉപയോഗിച്ച് ലേബൽ ചെയ്യാനോ ബാർകോഡ് പ്രിന്ററുകൾ സാധാരണയായി ഉപയോഗിക്കുന്നു.

ഏറ്റവും സാധാരണമായ ബാർകോഡ് പ്രിന്ററുകൾ രണ്ട് വ്യത്യസ്ത പ്രിന്റിംഗ് സാങ്കേതികവിദ്യകളിൽ ഒന്ന് ഉപയോഗിക്കുന്നു. നേരിട്ടുള്ള തെർമൽ പ്രിന്ററുകൾ താപം സൃഷ്ടിക്കാൻ ഒരു പ്രിന്റ് ഹെഡ് ഉപയോഗിക്കുന്നു, ഇത് പ്രത്യേകം രൂപകൽപ്പന ചെയ്ത പേപ്പർ രാസപ്രവർത്തനത്തിന് കാരണമാകുന്നു, അത് പേപ്പറിനെ കറുപ്പാക്കി മാറ്റുന്നു. തെർമൽ ട്രാൻസ്ഫർ പ്രിന്ററുകളും താപം ഉപയോഗിക്കുന്നു, പക്ഷേ പേപ്പറുമായി പ്രതികരിക്കുന്നതിനുപകരം, താപം മൂലം ഒരു മെഴുക് അല്ലെങ്കിൽ റെസിൻ പദാർത്ഥത്തെ ലേബലിലോ ടാഗ് മെറ്റീരിയലിലോ പ്രവർത്തിക്കുന്ന റിബണിൽ ഉരുകുന്നു. ഈ താപം റിബണിൽ നിന്ന് പേപ്പറിലേക്ക് മഷി മാറ്റുന്നു. നേരിട്ടുള്ള തെർമൽ പ്രിന്ററുകൾക്ക് പൊതുവെ ചെലവ് കുറവാണ്, എന്നാൽ താപം, നേരിട്ടുള്ള സൂര്യപ്രകാശം അല്ലെങ്കിൽ രാസപ്രവർത്തനം മൂലമുള്ള നീരാവി എന്നിവയിൽ സമ്പർക്കം പുലർത്തിയാൽ അവ അവ്യക്തമാകാൻ സാധ്യതയുള്ള ലേബലുകൾ നിർമ്മിക്കുന്നു.

ബാർകോഡ് പ്രിന്ററുകൾ വ്യത്യസ്ത വിപണികൾക്കായി രൂപകൽപ്പന ചെയ്തിട്ടുള്ളതാണ്. വ്യാവസായിക ബാർകോഡ് പ്രിന്ററുകൾ വലിയ വെയർഹൗസുകളിലും നിർമ്മാണ യൂണിറ്റുകളിലും ഉപയോഗിക്കുന്നു. അവയ്ക്ക് വലിയ പേപ്പർ കപ്പാസിറ്റി ഉണ്ട്, വേഗത്തിൽ പ്രവർത്തിക്കുകയും ദീർഘകാലം നിലനിൽക്കുകയും ചെയ്യും. റീട്ടെയിൽ, ഓഫീസ് പരിതസ്ഥിതികൾക്കായി, ഡെസ്ക്ടോപ്പ് ബാർകോഡ് പ്രിന്ററുകൾ ഏറ്റവും സാധാരണമാണ്.
## ഇത് കൂടി കാണുക
* ബാർകോഡ്
## അവലംബം
വർഗ്ഗം:പ്രിന്റർ
രാജ്യറാണി എക്സ്പ്രസ്സ്

സംസ്ഥാനതലസ്ഥാനത്തെ സംസ്ഥാനത്തിലെ പ്രധാനപ്പെട്ട നഗരങ്ങളുമായി ബന്ധിപ്പിക്കുന്ന തീവണ്ടിയാണ്  
രാജ്യറാണി എക്സ്പ്രസ്സ്. ഭാരതത്തിലാകെ ആറ്
രാജ്യറാണി എക്സ്പ്രസ്സുകൾ ഉണ്ട്.
## ചരിത്രം
ആദ്യത്തെ രാജ്യ റാണി ട്രെയിൻ 1.7.2011 ദാദർ - സാവന്തവാഡി റൂട്ടിലാണ് ഓടിയത്. മൈസുർ-ബാംഗ്ലൂർ റൂട്ടിലും ഈ ദിവസം ഓടിത്തുടങ്ങി. 1.10.2011 ന് ഷാലിമാർ - ബങ്കുര റൂട്ടിൽ സൂപ്പർഫാസ്റ്റായി മൂന്നാമത്തെ രാജ്യറാണി ഓടി. കേരളത്തിലേത് നാലാമത്തെ രാജ്യറാണി തീവണ്ടിയാണ്. ഇത് 2011 നവംബർ 16 മുതലാണ് കേന്ദ്ര റെയിൽവേ സഹമന്ത്രി എച്ച്. മുനിയപ്പ നിലമ്പൂരിൽ ഉദ്ഘാടനം നിർവഹിച്ച് ഓടിത്തുടങ്ങിയത്.




## ഇതും കാണുക
നിലമ്പൂർ റോഡ് - തിരുവനന്തപുരം രാജ്യറാണി എക്സ്പ്രസ്സ്

## അവലംബം

വർഗ്ഗം:കേരളത്തിലെ യാത്രാതീവണ്ടികൾ
ബ്യൂട്ടിഫുൾ (ചലച്ചിത്രം)

വി.കെ. പ്രകാശ് സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***ബ്യൂട്ടിഫുൾ***. ജയസൂര്യ, അനൂപ് മേനോൻ, മേഘന രാജ് എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. തളർച്ച മൂലം നടക്കാൻ കഴിയാത്ത സ്റ്റീഫന്റേയും, ഗായകനായ ജോണിന്റെയും കഥയാണ് ഈ ചിത്രം അവതരിപ്പിക്കുന്നത്. യെസ് സിനിമാസിന്റെ ബാനറിൽ ആനന്ദ് രാജ് നിർമ്മിച്ച ഈ ചിത്രം 2011 ഡിസംബർ 2-ന് പ്രദർശനശാലകളിലെത്തി. ചിത്രത്തിന്റെ രചനയും ഗാനരചനയും നിർവ്വഹിച്ചിരിക്കുന്നത് അനൂപ് മേനോനാണ്. സംഗീതസംവിധാനം രതീഷ് വേഗയും ഛായാഗ്രഹണം ജോമോൻ ടി. ജോണും നിർവ്വഹിച്ചിരിക്കുന്നു.

## കഥാതന്തു
തളർച്ച മൂലം പൂർണ്ണമായി കിടപ്പിലാണെങ്കിലും ജീവിതത്തിന്റെ ഓരോ നിമിഷവും ആഘോഷിക്കാനുള്ളതാണെന്ന് വിശ്വസിക്കുന്ന ആളാണ് സ്റ്റീഫൻ ലൂയിസ് (ജയസൂര്യ). ഗായകനായ ജോൺ (അനൂപ് മേനോൻ) സ്റ്റീഫന്റെ ജീവിതത്തിലേക്ക് കടന്നു വരുന്നു. ജോൺ സ്റ്റീഫന്റെ നേരെ എതിർ സ്വഭാവമുള്ളയായാണ്. എങ്കിലും ഇവർ ഉറ്റ ചങ്ങാതികളാകുന്നു. സുന്ദരിയായ ഹോം നേഴ്സ് (മേഘന രാജ്) സ്റ്റീഫനെ പരിചരിക്കാനെത്തുന്നതോടെ രണ്ടു പേർക്കും അവളോട് ഇഷ്ടം തോന്നുകയും അവരുടെ ജീവിതം മാറിമറിയുകയും ചെയ്യുന്നു.

## അഭിനേതാക്കൾ
* ജയസൂര്യ – സ്റ്റീഫൻ ലൂയിസ്
* അനൂപ് മേനോൻ – ജോൺ
* മേഘന രാജ് – അഞ്ജലി
* ടിനി ടോം –  അലക്സ്
* ഉണ്ണി മേനോൻ – പീറ്റർ
* നന്ദു – കമലു
* അപർണ്ണ നായർ – മീര
* പ്രവീണ – ഡോക്ടർ
* തെസ്നി ഖാൻ – കന്യക
* പി. ബാലചന്ദ്രൻ
* കൊച്ചുപ്രേമൻ
* പൊന്നമ്മ ബാബു
* ജയൻ ചേർത്തല

## നിർമ്മാണം
2011 സെപ്റ്റംബറിൽ കൊച്ചിയിലാണ് ചിത്രീകരണം ആരംഭിച്ചത്. "ലേഡീസ് ആൻഡ് ജെന്റിൽമെൻ" എന്ന പേരായിരുന്നു ചിത്രത്തിന് ആദ്യം ഇട്ടത്. ഫോർട്ട് കൊച്ചിയിലെ ബാസ്റ്റിൻ ബംഗ്ലാവിലും മൂന്നാറിലുമാണ് ചിത്രീകരണം പ്രധാനമായും നടന്നത്.

## പ്രദർശനം
നവംബർ 18-നായിരുന്നു ആദ്യം ചിത്രം റിലീസ് ചെയ്യാൻ നിശ്ചയിച്ചിരുന്നത്. എന്നാൽ സിനിമാസമരം മൂലം റിലീസ് ഡിസംബർ 2-ലേക്ക് നീട്ടി. കേരളത്തിലെ 46 കേന്ദ്രങ്ങളിൽ ഡിസംബർ രണ്ടാം തീയതി ചിത്രം പ്രദർശനമാരംഭിച്ചു. 2012 ജൂണിൽ നടന്ന പ്രഥമ ലഡാക് അന്താരാഷ്ട്ര ചലച്ചിത്രമേളയിലും ചിത്രം പ്രദർശിപ്പിച്ചു.

## സംഗീതം

അനൂപ് മേനോൻ എഴുതിയ വരികൾക്ക് സംഗീതം പകർന്നതും ചിത്രത്തിന്റെ പശ്ചാത്തലസംഗീതം ഒരുക്കിയതും രതീഷ് വേഗയാണ്. ഗാനങ്ങൾ മനോരമ മ്യൂസിക് വിപണനം ചെയ്തിരിക്കുന്നു. അനൂപ് മേനോൻ ഗാനരചന നിർവ്വഹിച്ച ആദ്യ ചിത്രമാണിത്.

## പുറത്തേക്കുള്ള കണ്ണികൾ

* 
* 
* ''ബ്യൂട്ടിഫുൾ''  – മലയാളസംഗീതം.ഇൻഫോ

## അവലംബം

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.കെ. പ്രകാശ് സംവിധാനം ചെയ്ത ചലച്ചിത്രങ്ങൾ
വർഗ്ഗം:അനൂപ് മേനോൻ അഭിനയിച്ച ചലച്ചിത്രങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
വി.കെ. പ്രകാശ്

മലയാളിയായ ചലച്ചിത്ര-പരസ്യചിത്ര സംവിധായകനാണ് **വി.കെ. പ്രകാശ്**. മലയാളം, തമിഴ്, ഹിന്ദി, തെലുങ്ക്, കന്നഡ, മറാഠി എന്നീ ഭാഷകളിലായി പത്തിലധികം ചലച്ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്. ട്രെൻഡ്സ് എന്ന പേരിലുള്ള പരസ്യചിത്ര നിർമ്മാണ സ്ഥാനപനത്തിന്റെ ഉടമ കൂടിയാണ് അദ്ദേഹം.

2000-ൽ പുറത്തിറങ്ങിയ പുനരധിവാസം ആണ് വി.കെ. പ്രകാശ് സംവിധാനം ചെയ്ത ആദ്യ ചലച്ചിത്രം. ഈ ചിത്രത്തിന് ഏറ്റവും നല്ല മലയാളചലച്ചിത്രത്തിനുള്ള ദേശീയപുരസ്കാരം ലഭിച്ചു. മികച്ച നവാഗത സംവിധായകനുള്ള കേരളസംസ്ഥാന ചലച്ചിത്രപുരസ്കാരവും ഈ ചിത്രത്തിലൂടെ അദ്ദേഹത്തിന് ലഭിച്ചു.

## ചലച്ചിത്രങ്ങൾ
* പുനരധിവാസം
* മുല്ലവള്ളിയും തേന്മാവും
* ഫ്രീക്കി ചക്ര
* പോലീസ്
* മൂന്നാമതൊരാൾ
* പോസിറ്റീവ്
* ഫിർ കഭി
* കാവ്യാസ് ഡയറി
* ഗുലുമാൽ - ദി എസ്കേപ്
* ഐഡു ഒണ്ട്‌ല ഐഡു
* ത്രീ കിംഗ്സ്
* കർമ്മയോഗി
* ബ്യൂട്ടിഫുൾ
* പുഷ്പകവിമാനം
* ട്രിവാൻഡ്രം ലോഡ്ജ്
*  നിർണായകം
* പോപ്പിൻസ്
* നത്തോലി ഒരു ചെറിയ മീനല്ല

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1960-ൽ ജനിച്ചവർ
തിരുവനന്തപുരം-ഹസറത്ത് നിസാമുദ്ദീൻ രാജധാനി എക്സ്പ്രസ്സ്

തിരുവനന്തപുരം മുതൽ ഡൽഹി വരെ പോകുന്ന ത്രിദിന തീവണ്ടിയാണ് **രുവനന്തപുരം-ഹസറത്ത് നിസാമുദ്ദീൻ രാജധാനി എക്സ്പ്രസ്സ്**. കേരളത്തിലൂടെ താത്രചെയ്യുന്ന ഏക രാജധാനിയാണ് ഈ തീവണ്ടി. തിരുവനന്തപുരത്തുനിന്നും ചൊവ്വ, വ്യാഴം, വെള്ളി എന്നീ ദിവസങ്ങളിലും ഡൽഹിയിൽ നിന്ന് ഞായർ, ചൊവ്വ, ബുധൻ എന്നീ ദിവസങ്ങളിലും ഈ തീവണ്ടി പുറപ്പെടുന്നു.

വർഗ്ഗം:കേരളത്തിലെ യാത്രാതീവണ്ടികൾ
ഇക്സോറ റൈവവാൻസിസ്

പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ***ഇക്സോറ റൈവവാൻസിസ്*** - ***Ixora raivavaensis***. ഇത് റുബിയേസീ കുടുംബത്തിൽ ഉൾപ്പെടുന്നു. ഫ്രെഞ്ച് പോളിനേഷ്യയിലെ റൈവവായിലാണ് ഇവ സാധാരണയായി കാണപ്പെടുന്നത്. ഈ സ്ഥലനാമത്തിൽ നിന്നുമാണ് റൈവവാൻസിസ് എന്ന പേരു വന്നത്. 

## അവലംബം
* Florence, J. 1998.  ''Ixora raivavaensis''.   2006 IUCN Red List of Threatened Species.   Downloaded on 22 August 2007.

## പുറത്തേക്കുള്ള കണ്ണികൾ
*World Checklist of Rubiaceae

വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ
രക്തബന്ധം (ചലച്ചിത്രം)

1951- ൽ ജയഭാരത് പിക്ചേഴ്സിന്റെ ബാനറിൽ എം.ആർ. വിട്ടൽ സംവിധാനം ചെയ്ത മലയാളചലച്ചിത്രമാണു് **രക്തബന്ധം**. ചിത്രം നിർമ്മിച്ചതു് എൻ.കെ. കരുണാകരൻപിള്ളയായിരുന്നു.
ഛായാഗ്രഹണം ആർ.ജി. പിള്ള. കെ. ചെല്ലപ്പൻപിള്ളയും എസ്.എൻ. സ്വാമിയും ചേർന്നു കഥയും സംഭാഷണവുമരുക്കി. എം.എസ്. സുബ്ബയ്യ നായിഡുവിന്റെ സംഗീതത്തിനു് അഭയദേവ്, തുമ്പമ പത്മനാഭൻകുട്ടി എന്നിവർ ഗാനങ്ങൾ രചിച്ചു.ആലാപനം നിർവ്വഹിച്ചതു് വി.എസ്. ദേവകിയും എം.എസ്. മാലതിയുമായിരുന്നു. മെയ് 18നാണ് ചിത്രം റിലീസ് ചെയ്തത്.

## അഭിനേതാക്കൾ
*ചേർത്തല വാസുദേവക്കുറുപ്പ്
*എസ് ഡി സുബ്ബയ്യ
*എസ് ജെ ദേവ്
*എൻ എൻ പിഷാരടി
*അമ്പലപ്പുഴ മീനാക്ഷി
*ഓമന
*രാജമ്മ
*എം എൽ സരസ്വതി
*എം എസ് മാലതി
*കാലയ്ക്കൽ കുമാരൻ
*വൈക്കം രാജു
*ഭരതൻ
## അവലംബം

## പുറത്തേക്കുള്ള കണ്ണികൾ
*

വർഗ്ഗം:1951-ൽ പുറത്തിറങ്ങിയ മലയാളചലച്ചിത്രങ്ങൾ
നീറിക്കാട്

കോട്ടയം ജില്ലയിലെ തിരുവഞ്ചൂരിനടുത്തുള്ള ഒരു ഗ്രാമമാണ് **നീറിക്കാട്**. മീനച്ചിലാറിന്റെ തീരത്താണ് ഈ ഗ്രാമം സ്ഥിതി ചെയ്യുന്നത്.

വർഗ്ഗം:കോട്ടയം ജില്ലയിലെ ഗ്രാമങ്ങൾ
വെസ്റ്റ് ഇന്ത്യൻ ചെറി

വീട്ടുവളപ്പിൽ ഫലവർഗ്ഗസസ്യമായും അലങ്കാരച്ചെടിയായും നട്ടു വളർത്താവുന്ന ചെറുസസ്യമാണ് **വെസ്റ്റ്ഇന്ത്യൻ ചെറി** (Malpighia emarginata). പടർന്നു പന്തലിച്ച് ശാഖകളോടെ വളരുന്ന ഇവയുടെ ഇലകൾ ചെറുതാണ്.

നിറയെ ചെറിയ ചെറിയ കായ്കൾ ഉണ്ടാകുന്ന സ്വഭാവം. പഴങ്ങൾക്ക് ചുവപ്പുനിറവും ആപ്പിളിന്റെ രൂപവുമാണ്. ഇവ നേരിട്ട് കഴിക്കാം. അച്ചാർ, വൈൻ എന്നിവയുണ്ടാക്കാനും ഉത്തമമാണ് ഇത്. മറ്റുചെറിപ്പഴങ്ങൾ സംസ്‌ക്കരിച്ച് ഉപയോഗിക്കുമ്പോൾ വെസ്റ്റ്ഇന്ത്യൻ ചെറി നേരിട്ടു കഴിക്കാമെന്ന പ്രത്യേകതയുമുണ്ട്. ഇരുമ്പ് ഉൾപ്പെടെ ധാരാളം പോഷകങ്ങളുടെ കലവറയാണിത്.

ചെറുശാഖകളിൽനിന്ന് പതിവെച്ച് വേരുപിടിപ്പിച്ച തൈകൾ നട്ടുവളർത്താൻ ഉപയോഗിക്കാം. ജൈവ വളങ്ങൾ ചേർക്കുന്നതും ജലസേചനം നൽകുന്നതും സമൃദ്ധമായി ഫലങ്ങളുണ്ടാകാൻ സഹായിക്കും.

File:West indian cherry.JPG
File:Flowers at Muzhappilangad101 (23).jpg|thumb|Flower


## അവലംബം

വർഗ്ഗം:പഴങ്ങൾ
വർഗ്ഗം:മാൽപ്പീജിയേസീ
വർഗ്ഗം:കേരളത്തിലെ സസ്യജാലം
സ്നേഹവീട്

സത്യൻ അന്തിക്കാട് രചനയും സംവിധാനവും നിർവ്വഹിച്ച് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***സ്നേഹവീട്***. മോഹൻലാൽ, ഷീല, പത്മപ്രിയ, രാഹുൽ പിള്ള എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.

## അഭിനേതാക്കൾ
* മോഹൻലാൽ – അജയൻ
* ഷീല – അമ്മുക്കുട്ടിയമ്മ
* പത്മപ്രിയ – സുനന്ദ
* രാഹുൽ പിള്ള – കാർത്തിക്
* ബിജു മേനോൻ – എസ്.ഐ. ബാലചന്ദ്രൻ
* ഇന്നസെന്റ് – മത്തായി
* കെ.പി.എ.സി. ലളിത – റീത്താമ്മ
* മാമുക്കോയ – സെയ്ത്താലി
* മല്ലിക – ശാന്തി
* ചേമ്പിൽ അശോകൻ – മണിയൻ
* ലെന – ലില്ലി
* ഊർമ്മിള ഉണ്ണി – നളിനി
* അരുന്ധതി – റോസ്‌മോൾ
* ശശി കലിങ്ക – കൃഷ്ണൻ മാരാർ
* അപ്പുക്കുട്ടി – പഴനിസാമി
* പ്രവീൺ പ്രേംകുമാർ

## സംഗീതം

## പുറത്തേക്കുള്ള കണ്ണികൾ
* 
* ''സ്നേഹവീട്''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
വർഗ്ഗം:ഇളയരാജ സംഗീതം നൽകിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
അബ്രഹാം പണ്ഡിതർ

കരുണാമൃതസാഗരം എന്ന ബൃഹത്തായ സംഗീത ലക്ഷണ ഗ്രന്ഥത്തിന്റെ രചയിതാവും ദക്ഷിണേന്ത്യൻ സംഗീതത്തിന് 20-നൂറ്റാണ്ടിന്റെ ആദ്യദശകങ്ങളിൽ നവചൈതന്യം പകർന്ന സംഗീത ശാസ്ത്രജ്ഞനുമായിരുന്നു **അബ്രഹാം പണ്ഡിതർ** (തമിഴ്: ஆபிரகாம் பண்டிதர், August 2, 1859 - August 31, 1919). തിരുനൽവേലി ജില്ലയിൽ മുക്കുടൽ ഗ്രാമത്തിലെ ആയുർവേദ ചികിത്സാപാരമ്പര്യമുള്ള ഒരു നാടാർ ക്രൈസ്തവ കുടുംബത്തിൽ ജനിച്ചു. അധ്യാപകനായിട്ടാണ് ജീവിതം ആരംഭിച്ചതെങ്കിലും കുലവിദ്യയായ വൈദ്യവും തുടർന്നുപോന്നു. ക്രമേണ വൈദ്യവിദ്യയിൽ നിഷ്ണാതനാകയും മരുന്നുകൾ തയ്യാറാക്കി വ്യാവസായികാടിസ്ഥാനത്തിൽ വിതരണം ചെയ്യുകയും അത്തരത്തിൽ പ്രശസ്തി നേടുകയും ചെയ്തു. അതോടെ പച്ചമരുന്നുകൾ വൻതോതിൽ കൃഷിചെയ്യുന്നതിനായി വിസ്തൃതമായ ഒരു മരുന്നുതോട്ടം തഞ്ചാവൂരിൽ ഇദ്ദേഹം നിർമിച്ചു.

## കരുണാമൃതസാഗരം

ഈ കാലഘട്ടത്തിലാണ് പ്രസിദ്ധ സംഗീതജ്ഞനായ ഡോ. മുത്തയ്യാ ഭാഗവതരുമായി പരിചയപ്പെടുവാൻ ഇടയായത്. ജന്മസിദ്ധമായ വാസനാവൈഭവം അനുകൂലസാഹചര്യങ്ങളിൽ അത്ഭുതാവഹമായി വികസിക്കുകയും വിസ്മയകരമായ ഫലങ്ങൾ ഉളവാക്കുകയും ചെയ്യുമെന്നതിന്റെ ഒരു ദൃഷ്ടാന്തമായിത്തീർന്നു ഈ പരിചയം. മുത്തയ്യാഭാഗവതരുടെ സഹകരണവും പ്രോത്സാഹനവും അബ്രഹാം പണ്ഡിതരിലെ കലാകാരനെയും ഗവേഷകനെയും ഉത്തേജിപ്പിച്ചു. തഞ്ചാവൂരിലെ *സരസ്വതീമഹൽ* എന്ന വിശ്വവിഖ്യാതമായ ഗ്രന്ഥാലയത്തിലെ ഗ്രന്ഥശേഖരങ്ങളിൽ നിന്നും അപൂർവങ്ങളും വിശിഷ്ടങ്ങളുമായ പല പ്രാചീന സംഗീതഗ്രന്ഥങ്ങളും തേടിപ്പിടിച്ച് സമഗ്രമായി പഠിക്കുകയും ഗവേഷണങ്ങൾ നടത്തുകയും ചെയ്തതിന്റെ ഫലമായിട്ടാണ് ബൃഹത്തായ കരുണാമൃതസാഗരം ഇദ്ദേഹം രചിച്ചത്. 1500-ൽപ്പരം പുറങ്ങളുള്ളതും തമിഴിൽ രചിക്കപ്പെട്ടതുമായ ഈ കൃതി പുരാതന സംഗീതത്തെക്കുറിച്ചുള്ള ഒരു ആധികാരിക ഗ്രന്ഥത്തിനുപരി സംഗീതകലയെ സംബന്ധിച്ച് ശാസ്ത്രീയവീക്ഷണം പുലർത്തുന്ന ഒരു വിജ്ഞാനകോശം കൂടിയാണ്. ദക്ഷിണേന്ത്യൻ സംഗീതത്തെക്കുറിച്ച് അതിവിസ്തൃതമായ ഒരു പഠനംതന്നെ ഈ കൃതി ഉൾക്കൊള്ളുന്നു. സംഗീതകലയുടെ വിവിധ വശങ്ങളെക്കുറിച്ചുള്ള വിശദമായ ചർച്ചകളും ഇതിലടങ്ങിയിരിക്കുന്നു. സംഗീതസദസ്സുകൾ സംഘടിപ്പിക്കുകയും സംഗീതവിഷയകമായ ചർച്ചകൾ നടത്തുകയും ചെയ്ത് സംഗീതശാസ്ത്ര സംബന്ധമായ പരിജ്ഞാനത്തിന് ഇദ്ദേഹം പ്രചാരം നൽകി. സംഗീതാഭ്യസനത്തിന് പാട്ടുപാടാനുള്ള കഴിവുണ്ടാക്കുക എന്നതിൽ കവിഞ്ഞ ഒരു ലക്ഷ്യം ഇല്ലാതിരുന്ന അക്കാലത്ത് ശാസ്ത്രവീക്ഷണത്തോടെ ആ കലയെ സമീപിക്കുന്നതിനുള്ള താത്പര്യം സംഗീതകുതുകികളിൽ ഉളവാക്കാൻ കഴിഞ്ഞു എന്നുള്ളതുതന്നെ ഒരു വലിയ നേട്ടമായിരുന്നു. തഞ്ചാവൂരിൽ ഇദംപ്രഥമമായി ഒരു സംഗീതസമ്മേളനം ഇദ്ദേഹം സംഘടിപ്പിച്ചു. സംഗീതകലയുടെ വളർച്ചയ്ക്ക് വലിയ പ്രോത്സാഹനമാണ് ഇതുമൂലം ലഭിച്ചത്. മദിരാശി സംഗീത അക്കാദമിയുടെ സ്ഥാപനത്തിനു വഴിതെളിച്ചത് ഇദ്ദേഹം സംഘടിപ്പിച്ച സംഗീതസമ്മേളനങ്ങളായിരുന്നു. 1917-ൽ ബറോഡായിൽ ചേർന്ന ഒന്നാമത്തെ അഖില ഭാരത സംഗീതസമ്മേളനത്തിൽ ഇദ്ദേഹം പങ്കെടുത്തു. സംഗീതകലയ്ക്ക് ഇദ്ദേഹം നൽകിയിട്ടുള്ള സംഭാവനകളെ ആദരിച്ച് ബ്രിട്ടീഷ് ഗവൺമെന്റ് ഇദ്ദേഹത്തിന് *റാവു സാഹിബ്* എന്ന ബിരുദം നൽകി ബഹുമാനിച്ചു. 

## അവലംബം
*http://www.geni.com/people/Abraham-Pandithar/6000000004457526019
*http://thanjavurchristiansincanada.com/about_thanjai_1.htm 
*http://tamilkeerthanaigal.blogspot.com/2008/09/abraham-pandithar-brief-history-about.html

വർഗ്ഗം:ഇന്ത്യൻ സംഗീതജ്ഞർ
കീറ്റിയ

പുഷ്പിക്കുന്ന സസ്യങ്ങളിൽ റുബിയേസീ കുടുംബത്തിലെ ഒരു ജനുസ്സാണ് **കീറ്റിയ** -  **Keetia**. പറ്റിപ്പിടിച്ചു വളരുന്ന സസ്യങ്ങളാണ് ഈ ജനുസ്സിലുള്ളത്. എന്നാൽ അപൂർവ്വമായി മാത്രം ചെറുമരങ്ങളും (കുറ്റിച്ചെടി) കാണുന്നു. 

## വിതരണം
ഈ ജനുസ്സ് തെക്കേ ആഫ്രിക്കയിലാകമാനം വ്യാപിച്ചിരിക്കുന്നു.

## സ്പീഷിസ്

* *[[Keetia acuminata]]* Bridson
* *[[Keetia angustifolia]]* Bridson
* *[[Keetia bakossiorum]]* Cheek
* *[[Keetia bridsoniae]]* Jongkind
* *[[Keetia carmichaelii]]* Bridson
* *[[Keetia cornelia]]* (Cham. & Schltdl.) Bridson
* *[[Keetia ferruginea]]* Bridson
* *[[Keetia foetida]]* Bridson
* *[[Keetia gracilis]]* Bridson
* *[[Keetia gueinzii]]* (Sond.) Bridson
* *[[Keetia hispida]]* (Benth.)Bridson
* *[[Keetia inaequilatera]]* (Hutch. & Dalziel) Bridson
* *[[Keetia koritschoneri]]* Bridson
* *[[Keetia leucantha]]* (K.Krause) Bridson
* *[[Keetia lukei]]* Bridson
* *[[Keetia lulandensis]]* Bridson
* *[[Keetia mannii]]* (Hiern) Bridson
* *[[Keetia molundensis]]* (K.Krause) Bridson
* *[[Keetia multiflora]]* (Schumach. & Thonn.) Bridson
* *[[Keetia obovata]]* Jongkind
* *[[Keetia ornata]]* Bridson
* *[[Keetia procteri]]* Bridson
* *[[Keetia purpurascens]]* (Bullock) Bridson
* *[[Keetia purseglovei]]* Bridson
* *[[Keetia ripae]]* (De Wild.) Bridson
* *[[Keetia rubens]]* (Hiern) Bridson
* *[[Keetia rufivillosa]]* (Robyns ex Hutch. & Dalziel) Bridson
* *[[Keetia rwandensis]]* Bridson
* *[[Keetia tenuiflora]]* (Welw. ex Hiern) Bridson
* *[[Keetia venosa]]* (Oliv.) Bridson
* *[[Keetia venosissima]]* (Hutch. & Dalziel) Bridson
* *[[Keetia zanzibarica]]* (Klotzsch) Bridson

## അവലംബം

## പുറത്തേക്കുള്ള കണ്ണികൾ
*World Checklist of Rubiaceae

വർഗ്ഗം:കീറ്റിയ
വർഗ്ഗം:റുബിയേസീ സസ്യകുടുംബം
ഓമല്ലൂർ വയൽവാണിഭം

പത്തനംതിട്ട ജില്ലയിലെ ഓമല്ലൂരിൽ വർഷാവർഷം നടക്കുന്ന വിപണനമേളയാണ് **ഓമല്ലൂർ വയൽവാണിഭം**. ഓമല്ലൂർ ചന്തയിലും സമീപത്തുള്ള പാടശേഖരത്തിലുമായാണ് ഇത് അരങ്ങേറുന്നത്. മധ്യതിരുവിതാംകൂറിലെ ആയിരത്തിലധികം കർഷകർ ഒരുമിക്കുന്ന വയൽവാണിഭത്തിന് എണ്ണൂറിലധികം വർഷത്തെ പഴക്കമുണ്ട്. മീനമാസത്തിൽ നടന്നുവരുന്ന ഇത് 1980 വരെ ഒരു മാസക്കാലത്തെ ആഘോഷമായിരുന്നു. മീനം 1 മുതൽ ഒരാഴ്ച്ചത്തേക്ക് കന്നുകാലി വ്യാപാരമാണ്. ഇതിനായി കൊല്ലം, പത്തനംതിട്ട, ആലപ്പുഴ കോട്ടയം ജില്ലകളിൽ നിന്നും, തമിഴ്‌നാട്ടിൽ നിന്നുമുള്ള കർഷകർ കന്നുകാലികളുമായെത്തുന്നു.  ശേഷമുള്ള ആഴ്ചകളിൽ കാർഷികവിഭവങ്ങൾ, കാർഷികോപകരണങ്ങൾ, വിത്തിനങ്ങൾ, ഗൃഹോപകരണങ്ങൾ, പാത്രങ്ങൾ മുതലായവയുടെ വിപണനം നടക്കുന്നു.

ഓമല്ലൂർ തറയിൽ (ചന്ത)ആണ് വാണിഭം നടക്കുക. ഓമല്ലൂർ ഗ്രാമ പഞ്ചായത്ത് ആണ് വാണിഭം നടത്തുന്നതിനു നേതൃത്വം വഹിക്കുക.
## അവലംബം

വർഗ്ഗം:കേരളത്തിലെ കാർഷികമേളകൾ
സോൻപൂർ മേള

ഏഷ്യയിലെ ഏറ്റവും വലിയ കാർഷിക മേളയാണ് **സോൻപൂർ മേള**.ബീഹാറിലെ സോൻപൂർ എന്ന സ്വർണപുരത്ത് കാർത്തിക പൂർണ്ണിമ നാളിലാണ് ഈ മഹാമേളനടക്കുന്നത്. സാധാരണ ഇത് നവംബർ മാസത്തിലാണ് വരിക. ഏഷ്യയിലെ തന്നെ ഏറ്റവും വലിയ കാലിച്ചന്തയാണിത്. നാൽകാലികളെ വില്കാനും വാങ്ങാനുമായി വളരെയധികമാളുകൾ മേളയിലെത്തുന്നു. നൂറ്റാണ്ടുകൾ പഴക്കമുള്ള ഈ മേള ലോക ടൂറിസം കലണ്ടറിലെ ഒരു ആകർഷണമാണ്. കിളിയും പ്രാവും പൂച്ചയും പട്ടിയും പശുവും മുതൽ ഒട്ടകവും കഴുതയും കുതിരയും ആനയും വരെ നിരന്ന് നില്ക്കുന്ന മഹാമേള ആറര ചതുരശ്ര കിലോമീറ്ററിൽ വ്യാപിച്ചു കിടക്കുന്നു. മൂന്ന് ആഴ്ചയായാണ് മേള. സോൻപുർ മേളയിലെ ആനവില്പന പൂർണ്ണമായും അവസാനിപ്പിക്കാൻ ബിഹാർ സർക്കാർ തീരുമാനിച്ചു. വന്യജീവി സംരക്ഷണത്തിനായി പ്രവർത്തിക്കുന്ന സംഘടനകളുടെ ശ്രമഫലമായാണ് ആനകളുടെ വില്പനയും ആനക്കടത്തും ബിഹാർ സർക്കാർ നിരോധിച്ചത്. ഇതു സംബന്ധിച്ച് ബിഹാർ വൈൽഡ്‌ലൈഫ് ബോർഡ് എല്ലാ വൈൽഡ്‌ലൈഫ് വാർഡൻമാർക്കും കത്തയച്ചുകഴിഞ്ഞു. ഇതോടെ ആനക്കടത്ത് വലിയതോതിൽ നിലയ്ക്കുമെന്നു കരുതപ്പെടുന്നു.

## ചരിത്രം

## അവലംബം


വർഗ്ഗം:കാർഷികമേളകൾ
കെ.ടി. രാമവർമ്മ

കെ.ടി. രാമവർമ്മ(1931-1993)
കൊച്ചി രാജകുടുംബാംഗമായി 1931 നവംബർ 14ന് തൃപ്പൂണിത്തുറയിൽ ജനിച്ചു. അച്ഛൻ: തിരുവില്ലക്കാട്ട് മനയ്ക്കൽ വാസുദേവൻ നമ്പൂതിരിപ്പാട്. അമ്മ: കനകം തമ്പുരാൻ. തൃപ്പൂണിത്തുറ ബോയ്സ് ഹൈസ്കൂളിലെ വിദ്യഭ്യാസത്തിന് ശേഷം മഹാരാജാസ് കോളേജിൽ നിന്നും രസതന്ത്രത്തിൽ ബിരുദം നേടി. ലഖ്നൗ സർവ്വകലാശാലയിൽനിന്ന് ബിരുദാനന്തര ബിരുദവും ഭൗതിക രസതന്ത്രത്തിൽ ഡോക്ട്രേറ്റും നേടി. 1957 ൽ ഇംഗ്ലണ്ടിലെ റെഡീങ്ങ് സർവ്വകലാശാലയിൽ ഉപരിഗവേഷണം നടത്തി. തുടർന്ന് സ്പെയിനിലെ മാഡ്രിഡിലും. മലയാളം, ഇംഗ്ലീഷ്, സംസ്കൃതം എന്നിവയ്ക്ക് പുറമേ ഹിന്ദിയും സ്പാനിഷും വശത്താക്കി. 1960ൽ നാട്ടിൽ തിരിച്ചെത്തി അദ്ധ്യാപന ജോലിയിൽ പ്രവേശിച്ചു. എർണാകുളം സെന്റ് ആൽബർട്ട് കോളേജിലും തേവര സേക്രഡ് ഹാർട് കോളേജിലും ജോലി ചെയ്തു. തിരുവല്ല പാലിയക്കര കൊട്ടാരത്തിലെ മനോരമ തമ്പുരാട്ടിയെ 1963ൽ വിവാഹം ചെയ്തു. 1968 ൽ കാലിക്കറ്റ് സർവ്വകലാശാലയുടെ തുടക്കം മുതൽ രസതന്ത്രവിഭാഗത്തിൽ ജോലിചെയ്തു. 1991ൽ വകുപ്പു തലവനായി വിരമിച്ചു. 1984 ൽ ചുമ്മാർ അവാർഡ്, 1986 ൽ പുത്തേഴൻ അവാർഡ്, 1993ൽ പി.കെ പരമേശ്വരൻനായർ അവാർഡ് എന്നിവയ്ക്ക് അർഹനായി. 1993 ആസസ്റ്റ് 27ആം തിയ്യതി അന്തരിച്ചു.

## കൃതികൾ
*സഞ്ചാര സാഹിത്യം - കാളപ്പോരിന്റെ നാട്ടിൽ (1970),ബ്രിട്ടനിൽ ഒരു ഇന്ത്യൻ വിദ്യാർത്ഥി(1980)
*ശാസ്ത്രസാഹിത്യം - അകാർബണിക രസതന്ത്രം
*നോവലുകൾ - വരൂ,വരൂ ചെറുശ്ശേരി(1975), തങ്കം തമ്പുരാട്ടി(1979)
*ചെറുകഥാസമാഹാരം - ആനകളും ഒരു കിഴവിയും(1981)
*ജീവചരിത്രങ്ങൾ - അമ്മന്നൂർ ചാച്ചുചാക്യാർ (1981), കൈരളീവിധേയൻ രാമവർമ്മ അപ്പൻതമ്പുരാൻ (1983), കുഞ്ഞിക്കുട്ടൻ തമ്പുരാൻ (1992)
*ചിത്രകല - ചിത്രങ്ങളുടെ കല(1979), ചിത്രകല നൂറ്റണ്ടുകളിലൂടെ (2000), ചിത്രകല പ്രസ്ഥാനങ്ങളിലൂടെ (2006)
*സാഹിത്യപഠനം - കാമപൂജ(1985)
*അനുഭവ കഥ - സീതയുടെ കഥ(1990), അരപ്പിരി മുക്കാപ്പിരി(പുസ്തകരൂപത്തിൽ വന്നിട്ടില്ല)
*തർജ്ജമ - Capital(മൂലധനം-തോപ്പിൽ ഭാസി)-ഇംഗ്ലീഷിലേക്ക് (1979), ടി.കെ. കൃഷ്ണമേനോന്റെ സ്മരണകൾ - ഇംഗ്ലീഷിൽ നിന്ന് (2011)

വർഗ്ഗം:മലയാളസാഹിത്യകാരന്മാർ
ഉണ്ണി മുകുന്ദൻ

മലയാള ചലച്ചിത്ര അഭിനേതാവും ഗായകനുമാണ് *ഉണ്ണികൃഷ്ണൻ നായർ* എന്നറിയപ്പെടുന്ന ** ഉണ്ണി മുകുന്ദൻ ** (ജനനം: 22 സെപ്റ്റംബർ 1987) 2011-ൽ റിലീസായ ബോംബെ മാർച്ച് 12 എന്ന സിനിമയിലൂടെ മലയാള സിനിമയിൽ സജീവമായി.

## ജീവിതരേഖ
1987 സെപ്റ്റംബർ 22ന് മുകുന്ദൻ നായരുടെയും റോജി മുകുന്ദന്റെയും മകനായി തൃശൂരിൽ ജനിച്ചു. ഉണ്ണികൃഷ്ണൻ നായർ എന്നതാണ് ശരിയായ പേര്. കാർത്തിക മുതിർന്ന സഹോദരിയാണ്. പിതാവിന് ജോലി ഗുജറാത്തിലെ അഹമ്മദാബാദിൽ ആയതിനാൽ പഠിച്ചും വളർന്നതുമല്ലാം ഗുജറാത്തിലായിരുന്നു.

2002-ലെ മലയാളം സിനിമയായ നന്ദനത്തിൻ്റെ തമിഴ് റീമേക്കായ സീദൻ എന്ന ചിത്രത്തിലൂടെയാണ് ഉണ്ണി മുകുന്ദൻ്റെ സിനിമാ പ്രവേശനം. 2011-ൽ റിലീസായ ബോംബേ മാർച്ച് 12 എന്ന സിനിമയിലൂടെ മലയാളത്തിൽ അരങ്ങേറ്റം കുറിച്ചു. ഈ ചിത്രത്തിലെ അഭിനയത്തിന് നിരവധി അവാർഡുകൾ ലഭിച്ചു.

തുടർന്ന് ബാങ്കോക്ക് സമ്മർ, തത്സമയം ഒരു പെൺകുട്ടി എന്നീ ചിത്രങ്ങളിൽ അഭിനയിച്ച ഉണ്ണി മുകുന്ദൻ 2012-ൽ റിലീസായ മല്ലൂസിംഗ് എന്ന സിനിമയിൽ നായകനായി. മല്ലൂസിംഗിൻ്റെ വലിയ വിജയം ഒരു പിടി സിനിമകളിൽ നായക വേഷം ചെയ്യാൻ ഉണ്ണി മുകുന്ദന് അവസരമൊരുക്കി.

2014-ൽ ലാൽ ജോസ് സംവിധാനം ചെയ്ത വിക്രമാദിത്യൻ എന്ന സിനിമയിൽ ദുൽക്കറിനൊപ്പം നായകനായി വേഷമിട്ടു. വിക്രമാദിത്യൻ സിനിമ വിജയിച്ചതിനെ തുടർന്ന് ഉണ്ണിയുടെ അഭിനയം നിരൂപക പ്രശംസ നേടി.

2017-ൽ റിലീസായ മാസ്റ്റർ പീസ് സിനിമ വിജയിച്ചില്ലെങ്കിലും അതിലെ വില്ലൻ വേഷമായ എ.സി.പി. ജോൺ തെക്കൻ ഐ.പി.എസ് ശ്രദ്ധിക്കപ്പെട്ടു. ആ വർഷം തന്നെ ക്ലിൻറ് എന്ന സിനിമയിൽ ക്ലിൻറിൻ്റെ അച്ഛൻ വേഷമാണ് ഉണ്ണി മുകുന്ദൻ ചെയ്തത്. ഈ കഥാപാത്രത്തിന് മികച്ച നടനുള്ള രാമു കാര്യാട്ട് അവാർഡ് ലഭിച്ചു.

തെലുങ്കു സിനിമയിലേക്കുള്ള അരങ്ങേറ്റം ജനതാ ഗാര്യേജ് എന്ന ചിത്രത്തിലെ വില്ലൻ വേഷം ചെയ്തു കൊണ്ടായിരുന്നു. 
2018-ൽ റിലീസായ ഭാഗ്മതി എന്ന സിനിമയിൽ അനുഷ്ക ഷെട്ടിയുടെ നായകനായും അഭിനയിച്ചു.

** ഗാനരചന **

* അനുരാഗം പുതുമഴ... (അച്ചായൻസ് 2017)

** ആലപിച്ച ഗാനങ്ങൾ **

* അനുരാഗം പുതുമഴ... (അച്ചായൻസ് 2017)

* ഏതോ വഴിത്താരയിൽ... (ചാണക്യതന്ത്രം 2018)

* ചാരത്ത് നീ...(കുട്ടനാടൻ ബ്ലോഗ് 2018)

## അഭിനയിച്ച ചിത്രങ്ങൾ

## അവലംബം

## പുറം കണ്ണികൾ
* 
* http://www.nowrunning.com/news/malayalam/unni-mukundan-in-mallu-singh/45389/story.htm 

വർഗ്ഗം:1987-ൽ ജനിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
മണ്ണിന്റെ മക്കൾ വാദം

ഒരു സംസ്ഥാനത്തോ പ്രദേശത്തോ ഉള്ള ജോലികളും പദവികളും അവിടുത്തെ തദ്ദേശീയർക്ക് / പ്രാദേശിക വംശജർക്ക്  മാത്രം അവകാശപ്പെട്ടതാണെന്ന വാദഗതിയാണ് **മണ്ണിന്റെ മക്കൾ വാദം**. മറ്റു സ്ഥലങ്ങളിൽ നിന്ന് എത്തിപ്പെടുന്നവരെ അസഹിഷ്ണുതയോടെയാണ് ഇത്തരം വാദക്കാർ നോക്കിക്കാണുക. ഭാഷ, സംസ്ഥാനം എന്നിവയുടെ അടിസ്ഥാനത്തിലാണ് മണ്ണിന്റെ മക്കൾ വാദം ബലപ്പെടുന്നത്. ഇന്ത്യൻ ഭരണഘടന പ്രകാരം ഭാരതീയരെല്ലാവരും തുല്യരാണെന്നിരിക്കെ മണ്ണിന്റെ മക്കൾ വാദം നിയമ വിരുദ്ധമായി വിലയിരുത്തപ്പെടുന്നു.

വർഗ്ഗം:അരാജകത്വവാദം
കീറ്റിയ പുർപുറാസെൻസ്

***കീറ്റിയ പുർപുറാസെൻസ്*** - ***Keetia purpurascens***: റുബിയേസീ കുടുംബത്തിലെ ഒരു വർഗ്ഗം. ഇതു പ്രധാനമായും ടാൻസാനിയായിലാണ് കാണപ്പെടുന്നത്.  

## അവലംബം
* Lovett, J. & Clarke, G.P. 1998.  ''Keetia purpurascens''.   2006 IUCN Red List of Threatened Species.   Downloaded on 22 August 2007.

വർഗ്ഗം:കീറ്റിയ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
ഇക്സോറ അൽബേഴ്സി

***ഇക്സോറ അൽബേഴ്സി*** - ***Ixora albersii*** പുഷ്പിക്കുന്ന സസ്യങ്ങളിലെ ഒരു വർഗ്ഗം. ഇത് റുബിയേസീ കുടുംബത്തിൽ ഉൾപ്പെടുന്നു. റ്റാൻസാനിയായിലെ ഉസമ്പറ പർവ്വതമേഖലയിൽ ഇവ സർവ്വസാധാരണമായി കാണപ്പെടുന്നു. 

## അവലംബം
* Lovett, J. & Clarke, G.P. 1998.  ''Ixora albersii''.   2006 IUCN Red List of Threatened Species.   Downloaded on 22 August 2007.

## പുറത്തേക്കുള്ള കണ്ണികൾ
*World Checklist of Rubiaceae

വർഗ്ഗം:ഇക്സോറ ജനുസ്സിൽ ഉൾപ്പെടുന്ന സസ്യങ്ങൾ